
专诪讘"谉

讛讗 讚转谞谉 讜讛谞讬讞讜 讝拽谉 讗讜 讞讜诇讛 谞讜转谉 诇讛 讘讞讝拽转 砖讛讜讗 拽讬讬诐. 讗讬讻讗 讚拽"诇 讛讗 讚讗诪专讬' 讘驻' 讛诪驻拽讬讚 (讘讘讗 诪爪讬注讗 讚祝 诇"讟) 讚讬谞诪讗 诪讬转讛 住讘转讛 讜诪讬转讛 讘专转讛 讚讗诇诪讗 讞讬讬砖讬谞谉 讜讘转讜住' 诪转专抓 讻砖讛讙讬注讜 讛讗诐 讜讛讘转 诇讙讘讜专讜转 讜讗"讻 讛讗诐 诪驻诇讬讙 驻诇讬讙讗 诇讛 讜诪驻专砖讬' 讚诇讗 讗诪专讬谞谉 驻诇讙 讗诇讗 讘讘谉 诪讗讛. 讜诇讗讜 诪讬诇转讗 讛讬讗. 讜讬"诇 砖讗谞讬 砖讘讬 讚讻讜诇讛讜 讗讬转谞讛讜 讘讬讛. 讗讘诇 讘注诇诪讗 诇讗 讞讬讬砖讬谞谉 讜讬"诇 砖讗谞讬 讛转诐 讚讻讬讜谉 讚讗驻砖专 讜讛讘谉 诪讜讟诇 注诇 讘"讚 讗讬谉 谞讝拽拽讬谉 诇讜 诇转拽谞讜 诇讙诪专讬 讜讞讜砖砖讬谉 诇讻诇 讚讘专 砖诇讗 讬爪讗 讚讘专 砖讗讬谞讜 诪转讜拽谉 诪转讞转 讬讚讬讛诐. 讗讘诇 讛讻讗 诪讜拽诪讬谞谉 诇讬' 讘讞讝拽转讬讛 诪砖讜诐 讚诇讗 讗驻砖专 诇转拽谉 诇讙诪专讬 讜诇讞讜砖, 讜讝讛 注讬拽专.





专砖讘"讗

 讗诪专 专讘讛 诇讗 砖讗谞讜 讗诇讗 讝拽谉 砖诇讗 讛讙讬注 诇讙讘讜专讜转 讜讞讜诇讛 砖专讜讘 讞讜诇讬诐 诇讞讬讬诐 讗讘诇 讝拽谉 砖讛讙讬注 诇讙讘讜专讜转 讜讙讜住住 砖专讜讘 讙讜住住讬谉 诇诪讬转讛 诇讗. 讜讗讜转讘讬讛 讗讘讬讬 诪讘专讬讬转讗 讚拽转谞讬 讛诪讘讬讗 讙讟 讜讛谞讬讞讜 讝拽谉 讘谉 诪讗讛 砖谞讛 谞讜转谉 诇讛 讘讞讝拽转 砖讛讜讗 拽讬讬诐. 讜拽讬讬诪讗 诇谉 讻讗讘讬讬 讜讻住转诪讗 讚诪转谞讬转讬谉 讜诪转谞讬转讗, 讜讗祝 注诇 讙讘 讚讗诪专讬谞谉 讗讬 讘注讬转 讗讬诪讗 讻讬讜谉 讚讗讬驻诇讬讙 讗讬驻诇讬讙 砖谞讜讬讗 讛讬讗 讜诇讗 住诪讻讬谞谉 注诇讛. 讜讻谉 谞专讗讛 诪讚讘专讬 讛专讘 讗诇驻讗住讬 砖诇讗 讛讘讬讗 诪讚讘专讬 专讘讛 讗诇讗 诇讗 砖讗谞讜 讗诇讗 讞讜诇讛 讗讘诇 讙讜住住 诇讗, 讜砖讬讬专讬讛 诇讛讙讬注 诇讙讘讜专讜转. 讜诪爪讗转讬 讘讬专讜砖诇诪讬 讗驻讬诇讜 讛谞讬讞讜 讘谉 诪讗讛 砖谞讛 讜注砖讛 砖诇讬讞 讘讚专讱 诪讗讛 砖谞讛 谞讜转谞讜 诇讛 讘讞讝拽转 砖讛讜讗 拽讬讬诐. 诪砖诪注 讚讟注诪讗 诇讗 诪砖讜诐 讚讗讬驻诇讬讙 讚讗诐 讻谉 诪讗讬 讗驻讬诇讜 讗讚专讘讛 讘砖讛讙讬注 诇诪讗讛 讟驻讬 注讚讬祝.





讛诪讗讬专讬

讛诪砖谞讛 讛专讘讬注讬转 讜讛讻讜谞讛 讘讛 讘注谞讬谉 讛讞诇拽 讛砖谞讬 讙诐 讻谉 讜讛讜讗 砖讗诪专 讛诪讘讬讗 讙讟 讜讛谞讬讞讜 讝拽谉 讗讜 讞讜诇讛 谞讜转谞讜 诇讛 讘讞讝拽转 砖讛讜讗 拽讬讬诐 讘转 讬砖专讗诇 砖谞砖讗转 诇讻讛谉 讜讛诇讱 讘注诇讛 诇诪讚讬谞转 讛讬诐 讗讜讻诇转 讘转专讜诪讜转 讘讞讝拽转 砖讛讜讗 拽讬讬诐 讛砖讜诇讞 讗转 讞讟讗转讜 诪诪讚讬谞转 讛讬诐 诪拽专讬讘讬诐 讗讜转讛 讘讞讝拽转 砖讛讜讗 拽讬讬诐 讗诪专 讛专"诐 讝讗转 讛讞讟讗转 讛谞讝讻专转 讘讻讗谉 讛讜讗 讞讟讗转 讛注讜祝 讗讜 讞讟讗转 讗砖讛 讗砖专 诇讗 转爪讟专讱 住诪讬讻讛 讻诪讜 砖谞讘讗专 讘诪拽讜诪讜 讛谞讛 讗驻砖专 砖转拽专讘 讝讗转 讛讞讟讗转 讜讘注诇讬讜 谞住转专 讜讛注拽专 讗爪诇谞讜 砖讞讟讗转 砖诪转讜 讘注诇讬讜 转诪讜转 讻诪讜 砖讬转讘讗专 讘专讘讬注讬 诪转诪讜专讛 讜讻谉 诪注拽专谞讜 讗讬谉 讙讟 诇讗讞专 诪讬转讛 讗讘诇 讻讗砖专 讛转讘讗专 诪讜转讜 拽讜讚诐 讛讙注转 讛讙讟 讗诇讬讛 谞驻住诇 讛讙讟 讜转砖讗专 讝拽讜拽讛 诇讬讘诐:



讗诪专 讛诪讗讬专讬 讛诪讘讬讗 讙讟 讜讛谞讬讞讜 讝拽谉 讗讜 讞讜诇讛 谞讜转谞讜 诇讛 讘讞讝拽转 砖讛讜讗 拽讬讬诐 讜讗讬谞讜 讞讜砖砖 砖诪讗 诪转 讛讘注诇 讜讛专讬 讛讜讗 讙讟 诇讗讞专 诪讬转讛 砖讗祝 讘诪讛讬讜诐 讗讬谞讜 讻诇讜诐 讻诇 砖诇讗 讛讙讬注 诇讬讚讛 讗讜 诇讬讚 砖诇讜讞讛 诪讞讬讬诐 讗诇讗 谞讜转谞讜 讘讞讝拽转 砖讛讜讗 拽讬讬诐 讜讛专讬 讛讬讗 讘讞讝拽转 讙专讜砖讛 讜讗讬谞讛 讝拽讜拽讛 诇讬讘讜诐 诪谉 讛住转诐 注讚 砖讬转讘专专 砖诪转 拽讜讚诐 砖讬讙讬注 讛讙讟 诇讬讚讛 讜驻讬专砖讜 讘讙诪专讗 讚讚讜拽讗 讞讜诇讛 讗讘诇 讛谞讬讞讜 讙讜住住 谞讜转谞讬谉 诇讜 讞讜诪专讬 讞讬讬诐 讜讞讜诪专讬 诪转讬诐 讜诇讗 转谞砖讗 注讚 砖讬转讘专专 砖讛讬讛 拽讬讬诐 讘砖注讛 砖讛讙讬注 讛讙讟 诇讬讚讛 砖讻诇 砖讬讛讗 拽讬讬诐 讗驻讬' 讛讜讗 讙讜住住 讗讜 讗驻讬' 谞讞转讻讜 讘讜 专讜讘 砖谞讬诐 讛专讬 讝讛 讙讟 讜诪讻诇 诪拽讜诐 讘讝拽谉 讛讬讛 住讘讜专 专讘讛 诇讜诪专 讘讙诪专讗 讚讜拽讗 注讚 砖诇讗 讛讙讬注 诇讙讘讜专讜转 专"诇 砖诪谞讬诐 砖谞讛 谞讜转谞讬谉 注诇讬讜 讞讜诪专讬 讞讬讬诐 讜讞讜诪专讬 诪转讬诐 注讚 砖讬转讘专专 讗诇讗 砖讛砖讬讘讜讛讜 诪诪讛 砖讗诪专讜 讘讘专讬转讗 讛诪讘讬讗 讙讟 讜讛谞讬讞讜 讝拽谉 讘谉 诪讗讛 砖谞讛 谞讜转谞讜转 讘讞讝拽转 砖讛讜讗 拽讬讬诐 讜谞砖讗专 诇讜 讘转讬讜讘转讗 讜讗注"驻 砖讞讝专讜 讜转讬专爪讜 讘讛 讻讬讜谉 讚驻诇讙 驻诇讙 讻诇讜诪专 讛讜讗讬诇 讜讛讙讬注 诇诪讗讛 讗讜 砖注讘专 砖诪谞讬诐 讜谞讞诇拽 诪砖讗专 讘谞讬 讗讚诐 讛讬诇讱 讛讜讗 讜讞讬 讗驻讬' 讻诪讛 诇讗讜 讟注诪讗 讚讗讬住转讘专 讛讬讗 诇讗拽讜诇讬 讘讘专 诪讗讛 讟驻讬 诪讘专 转诪谞讬谉 讗诇讗 讘讻诇诐 谞讜转谞讜 讘讞讝拽转 砖讛讜讗 拽讬讬诐 讜讗祝 讘转诇诪讜讚 讛诪注专讘 讗诪专讜 转谞讬 讘专 拽驻专讗 讗驻讬' 讛谞讬讞讜 讘谉 诪讗讛 讜注砖讛 讘讚专讱 诪讗讛 谞讜转谞讜 讘讞讝拽转 砖讛讜讗 拽讬讬诐:



讜谞转讙诇讙诇 注诇 讬讚 讝讜 诇讘讗专 砖讘转 讬砖专讗诇 砖谞砖讗转 诇讻讛谉 讜讛诇讱 讘注诇讛 诇诪讚讬谞转 讛讬诐 讗讜讻诇转 讘转专讜诪讛 讘讞讝拽转 砖讛讜讗 拽讬讬诐 讜讻谉 讛砖讜诇讞 讞讟讗转讜 诪诪讚讬谞转 讛讬诐 诪拽专讬讘讬谉 讗讜转讜 讘讞讝拽转 砖讛讜讗 拽讬讬诐 讜讗讬谉 讞讜砖砖讬谉 砖诪讗 诪转讜 讛讘注诇讬诐 讜讞讟讗转 砖诪转讜 讘注诇讬讛 诇诪讬转讛 讗讝诇讗 讗诇讗 诪拽专讬讘讜 讘讞讝拽转 砖讛讜讗 拽讬讬诐 讜讻谉 讛诇讻讛 讗诇讗 砖驻讬专砖讜讛 讘讙诪专讗 讘拽专讘谉 谞砖讬诐 砖讗讬谞讜 爪专讬讱 住诪讬讻讛 讗讜 讘讞讟讗转 讛注讜祝 砖讗祝 讛讜讗 讗讬谞讜 爪专讬讱 住诪讬讻讛 砖讗诐 讘拽专讘谉 讗讞讚 讛专讬 爪专讬讱 住诪讬讻讛 讜讻讘专 讗诪专讜 讬讚讜 讜诇讗 讬讚 讘谞讜 讬讚讜 讜诇讗 讬讚 砖诇讜讞讜 讜讗注"驻 砖讗讬谉 住诪讬讻讛 诪注讻讘转 砖讛专讬 注专诇 讜讟诪讗 诪砖诇讞讬谉 拽专讘谞讜转讬讛诐 讻讚讗讬转讗 讘专讗砖讜谉 砖诇 驻住讞 砖谞讬 专"诇 驻专拽 转诪讬讚 谞砖讞讟 诪"诪 诇讻转讞诇讛 讛讬讗讱 诪拽专讬讘讬谉 讗讜转讜 讘诇讗 住诪讬讻讛 谞诪转讬谉 诇讜 注讚 砖讬讘讗 讜讬住诪讜讱:





转讜住驻讜转 专讬"讚

讗讬转诪专 专讘 讬讛讜讚讛 讗诪专 砖诪讜讗诇 讛诇讻讛 讻诇 砖诇讗 砖讛讛 讗讚诐 砖诐 讜专讘讘"讞 讗诪专 专' 讬讜讞谞谉 讛诇讻讛 讻诇 砖诇讗 注讘专 讗讚诐 砖诐 讜拽讬"诇 讚砖诪讜讗诇 讜专讘讬 讬讜讞谞谉 讛诇讻讛 讻专' 讬讜讞谞谉 讗讘诇 诪讬讛讜 讻诇 讝讛 讘诪拽讜诐 砖讛砖讬讬专讜转 诪爪讜讬讜转 讜讛讜讞讝拽讜 砖谞讬 讬讜住祝 讘谉 砖诪注讜谉 讘注讬专 讗' 讛转诐 讘注讬' (砖讜诪专) 砖诇讗 注讘专 讗讚诐 砖诐 讗讘诇 讗诐 讛讬讛 诪拽讜诐 砖讗讬谉 讛砖讬讬专讜转 诪爪讜讬讜转 讗驻讬诇讜 诇讝诪谉 诪专讜讘讛 讻砖专 讜讗祝 注诇 驻讬 砖讛讜讞讝拽讜 砖谞讬 讬讜住祝 讘谉 砖诪注讜谉 讘注讬专 讗' 讗讬 谞诪讬 讗诐 诇讗 讛讜讞讝拽讜 讗注"驻 砖讛砖讬讬专讜转 诪爪讜讬讜转 讻砖专 讗驻讬诇讜 诇讝诪谉 诪专讜讘讛 讜诇讗 讞讬讬砖讬谞谉 诪住转诪讗 诇砖谞讬 讬讜住祝 讘谉 砖诪注讜谉 讚讛诇讻转讗 讻专讘讛 讚讘注讬 转专转讬 砖讬讬专讜转 诪爪讜讬讜转 讜讞讝拽讛 讜讗注"讙 讚讗诪专讬谞谉 讘讙诪' 专' 讝讬专讗 专诪讬 诪转谞讬' 讗讘专讬讬' 转谞谉 讛诪讘讬讗 讙讟 讜讗讘讚 诪诪谞讜 讗诐 诪爪讗讜 诇讗诇转专 讻砖专 讜讗诐 诇讗讜 驻住讜诇 讜专诪讬谞讛讜 诪爪讗 讙讟 讗砖讛 讘砖讜拽 讘讝诪谉 砖讛讘注诇 诪讜讚讛 讬讞讝讬专 诇讗砖讛 讗讬谉 讛讘注诇 诪讜讚讛 诇讗 讬讞讝讬专 诇讗 诇讝讛 讜诇讗 诇讝讛 讘讝诪谉 砖讛讘注诇 诪讜讚讛 诪讬讛讗 讬讞讝讬专 诇讗砖讛 讜讗驻讬诇讜 诇讝诪谉 诪专讜讘讛 讜诪砖谞讬 讻讗谉 讘诪拽讜诐 砖讛砖讬讬专讜转 诪爪讜讬讜转 讻讗谉 讘诪拽讜诐 讜讻讜' 讗"讚 讘诪拽讜诐 砖讛砖讬讬专讜转 诪爪讜讬讜转 讜讛讜讗 砖讛讜讞讝拽讜 讜讻讜' 讜讛讬讬谞讜 讚专讘讛 讜讗"讚 讗注"驻 砖诇讗 讛讜讞讝拽讜 讜驻诇讬讙讬 讚专讘讛 讜讗驻"讛 讛诇讻转讗 讻专讘讛 讜讻讱 讛讬讛 驻住拽 讙诐 专"讬 讝"诇 砖诇讗 注讘专 讗讚诐 砖诐 讗讘诇 讗诐 注讘专 讗讚诐 砖诐 讜讛讜讞讝拽讜 砖谞讬 讬讜住祝 讘谉 砖诪注讜谉 讘注讬专 讗' 讞讬讬砖讬谞谉 砖诪讗 诪诪谞讜 谞驻诇 讗讘诇 讘驻专拽 砖谞讬诐 讗讜讞讝讬谉 讻转讬讘 讛讗 诪讬诇转讗 讜讻转讘 诪讬讻谉 讚诇讗 讗讬驻住拽讗 讘讛 讛诇讻转讗 讘讛讚讬讗 注讘讚讬谞谉 讘讛 诇讞讜诪专讗 讜诇讗 诪讛讚专讬谞谉 讙讟 诇讝诪谉 诪专讜讘讛 讗诇讗 讘诪拽讜诐 砖讗讬谉 讛砖讬讬专讜转 诪爪讜讬讜转 讗讘诇 讘诪拽讜诐 砖讛砖讬讬专讜转 诪爪讜讬讜转 诇讗 诪讛讚专讬' 讜讗注"驻 砖诇讗 讛讜讞讝拽讜 砖谞讬 讬讜住祝 讘谉 砖诪注讜谉 讘注讬专 讗' 讻诇讬砖谞讗 讘转专讗 讚专' 讝讬专讗 讗讬 谞诪讬 讻专' 讬专诪讬讛 讗讬 谞诪讬 讻专' (讬讜住讬) [讗砖讬] 讜讗讬谞讜 谞"诇 诇讛谞讬讞 讚讘专讬 专讘讛 砖谞讗诪专讜 讘讘讬专讜专 讜讛讜讗 砖讛讜讞讝拽讜 砖谞讬 讬讜住祝 讘谉 砖诪注讜谉 讘注讬专 讗' 讜诇诪讬驻住拽 讛诇讻讛 讻专' 讝讬专讗 砖谞讗诪专 讘住驻拽 砖诇讗 讬讚注谞讜 讗诐 讞讜诇拽 注诇 专讘讛 讗诐 诇讗讜 讜讗驻讬' 讗诐 转诪爪讗 诇讜诪专 砖讞讜诇拽 注诇讬讜 讛讗 讗讬驻诇讙讜 讘讛讗 诪讬诇转讗 讗讘讬讬 讜专讘讗 讘驻' 讛讗砖讛 砖诇讜诐 讘讬讘诪讜转 讚讗讘讬讬 讗诪专 讞讬讬砖讬谞谉 诇砖谞讬 讬讜住祝 讜专讘讗 讗诪专 诇讗 讞讬讬砖讬谞谉 讗祝 讗诐 讛讜讞讝拽讜 讜拽讬"诇 讻诇 讛讬讻讗 讚驻诇讬讙讬 讗讘讬讬 讜专讘讗 讛诇讻讛 讻专讘讗 讘专 诪讬注"诇 拽讙"诐 讜专' 讬专诪讬讛 讜专讘 讗砖讬 讚讛讻讗 诇讗讜 诇讗讬驻诇讜讙讬 注诇讬讛 讚专讘讗 讗转讬 讗诇讗 住讘专讗 讘注诇诪讗 讗诪专讬 讚讗讬讻讗 诇转专讜爪讬 诪讚转谞讬 砖谞讬诐 讗讜讞讝讬谉 讘讛讻讬 砖讗注"驻 砖讛砖讬讬专讜转 诪爪讜讬讜转 讜讛讜讞讝拽讜 砖谞讬 讬讜住祝 讘谉 砖诪注讜谉 讘注讬专 讗' 讗讬 讗诪专讜 注讚讬诐 诪注讜诇诐 诇讗 讞转诪谞讜 注诇 讙讟 讗讞专 讗诇讗 注诇 讝讛 砖砖诪讜 讬讜住祝 讘谉 砖诪注讜谉 讗讬 谞诪讬 谞拽讘 讬砖 讘爪讚 讗讜转 驻诇讜谞讬转 谞讜转谞讬谉 讜讗驻讬诇讜 诇讝诪谉 诪专讜讘讛 讜讛诇讻转讗 讻专讘讛 讜讛诇讻转讗 讻专讘 讬专诪讬讛 讜讛诇讻转讗 讻专讘 讗砖讬:



诪讗讬 讞驻讬砖讛 讗诪专 专讘讛 讘专 讘专 讞谞讛 讞诪转 拽讟谞讛 诪讗讬 讚诇讜住拽诪讗 讗诪专 专讘讘"讞 砖诇讬拽讗 讚住讻讬 驻讬' 讻讬住 讙讚讜诇 砖诇 注讜专:



诪转谞讬' 讛诪讘讬讗 讙讟 讜讛谞讬讞讜 讝拽谉 讗讜 讞讜诇讛 讬谞转谞讜 诇讛 讘讞讝拽转 砖讛讜讗 拽讬讬诐 讘转 讬砖专讗诇 砖谞砖讗转 诇讻讛谉 讜讛诇讱 讘注诇讛 诇诪讚讬谞转 讛讬诐 讗讜讻诇转 讘转专讜诪讛 讘讞讝拽转 砖讛讜讗 拽讬讬诐 讛砖讜诇讞 讞讟讗转讜 诪诪讚讬谞转 讛讬诐 诪拽专讬讘讬谉 讗讜转讛 讘讞讝拽转 砖讛讜讗 拽讬讬诐 驻讬专讜砖 谞讜转谉 诇讛 讘讞讝拽转 砖讛讜讗 拽讬讬诐 讜诇讗 讗诪专讬' 讚诇诪讗 诪讬转 讜讗讬谉 讙讟 诇讗讞专 诪讬转讛 讜讻谉 诪讬 砖讛诇讱 讘注诇讛 诇诪讚讬谞转 讛讬诐 诇讗 讞讬讬砖讬谞谉 讚诇诪讗 诪讬讬转 讜诇讗 讗诪专讬谞谉 讚诇诪讗 诪讬转 讜讛讜讬讗 诇讛 讝专讛 讜讻讙讜谉 砖讗讬谉 诇讛 讝专注 诪诪谞讜 讜诇讙讘讬 讞讟讗转 谞诪讬 诇讗 讗诪专讬谞谉 讚诇诪讗 诪讬转 讜讛讜讬讗 诇讛 讞讟讗转 砖诪转讜 讘注诇讬讛 讜诇诪讬转讛 讗讝诇讗:



讗诪专 专讘讗 诇"砖 讗诇讗 讝拽谉 砖诇讗 讛讙讬注 诇讙讘讜专讜转 驻讬' 砖诪讜谞讬诐 砖谞讛 讻讚讻转讬讘 讜讗诐 讘讙讘讜专讜转 砖诪讜谞讬诐 讜讞讜诇讛 砖专讜讘 讞讜诇讬诐 诇讞讬讬诐 讗讘诇 讝拽谉 砖讛讙讬注 诇讙讘讜专讜转 讜讙讜住住 砖专讜讘 讙讜住住讬谉 诇诪讬转讛 诇讗 讗诇讗 讞讬讬砖讬谞谉 讚诇诪讗 诪讬转 讜诇讗 转谞砖讗 讘讙讟 讝讛 注讚 砖讬转讘专专 讗诐 讛讬讛 讞讬 讘注转 诪住讬专转讜 诇讬讚 讛讗砖讛:



讗讬转讬讘讬讛 讛诪讘讬讗 讙讟 讜讛谞讬讞讜 讝拽谉 讘谉 拽' 砖谞讛 谞讜转谞讜 诇讛 讘讞讝拽转 砖讛讜讗 拽讬讬诐 转讬讜讘转讗 讜讗讬讘注讬转 讗讬诪讗 讻讬讜谉 讚讗驻诇讜讙 讗讬驻诇讜讙 驻讬' 讻讬讜谉 讚讗驻诇讙 诪讚专讱 砖讗专 讻诇 讘谞讬 讗讚诐 砖讛讗专讬讱 注讚 拽' 砖谞讛 讗讬驻诇讬讙 讜讗讬谞讜 谞讞砖讘 讻诇 讻讱 讝拽谉 砖讛讜讗 拽专讜讘 诇诪讬转讛 讗讘诇 讘谉 驻"讗 讗讜 讬讜转专 注讚 爪' 拽专讜讘 诇诪讜转:



讛讬讗 讗讜讻诇转 讘转专讜诪讛 讘讞讝拽转 讜讻讜' 讜专诪讬谞讛讜 讛专讬 讝讛 讙讬讟讱 砖注讛 讗讞转 拽讜讚诐 诪讬转转讜 讗住讜专讛 诇讗讻讜诇 讘转专讜诪讛 诪讬讚 讗诇诪讗 讞讬讬砖讬谞谉 诇诪讬转讛 讗诪专 专讘讗 砖诪讗 诪转 诇讗 讞讬讬砖讬谞谉 砖诪讗 讬诪讜转 讞讬讬砖讬谞谉 驻讬专讜砖 诇砖诪讗 诪转 诇讗 讞讬讬砖讬谞谉 讚讗讜拽诪讬 诇讬讛 讗讞讝拽讬讛 砖讛谞讬讞讜 讞讬 讗讘诇 讝讛 砖谞转谉 诇讛 讙讟 注诇 诪谞转 砖讬讞讜诇 砖注讛 讗' 拽讜讚诐 诇诪讬转转讜 诇砖诪讗 讬诪讜转 讜讚讗讬 讞讬讬砖讬谞谉 讚诇讗 诪专注 诇讞讝拽讛 讚讛讻讬:





诪讛专砖"讗 - 讞讬讚讜砖讬 讛诇讻讜转

讘讚"讛 诪爪讗讜 讘讞驻讬住讛 讻讜' 讚讗讬 诪讻讬专 讗转 讛讙讟 诇诪讛 诇讬 砖诪爪讗讜 讘讞驻讬住讛 讻讜' 注讻"诇 讚诇讗 谞讬讞讗 诇讛讜 诇诪讬诪专 讚谞拽讟 讞驻讬住讛 讜讚诇讜住拽诪讗 诪砖讜诐 讚讚专讱 诇讛谞讬讞 讘讛谉 讻诪讜 砖讻转讘讜 讛转讜住' 诇拽诪谉 讚诇讗 拽讗诪专讬 讛讻讬 讗诇讗 讚诪讛讗讬 讟注诪讗 讚讚专讱 诇讛谞讬讞 讘讛谉 诇讗 讛讜讛 诪讛 砖讗讜诪专 砖诪爪讗讜 讘讛诐 住讬诪谉 讗讘诇 诇诪讛 诇讬讛 诇诪转谞讬 讻诇诇 讚诪爪讗讜 讘讞驻讬住讛 讜讚诇讜住拽诪讗 讗诐 讛讬讛 诪讻讬专 讛讙讟 讜拽"诇:


讘讗"讚 讜讛"驻 诪爪讗讜 讘讞驻讬住讛 讗讜 讘讚诇讜住拽诪讗 讜讬讚讜注 砖讛讜讗 砖诇讜 讜讙诐 砖讘转讜讻讛 讻讜' 注讻"诇 专"诇 讙诐 讗诐 诪爪讗讜 讗讞专 讗诇讗 砖讬讚讜注 砖讛讜讗 砖诇讜 注诇 讬讚讬 注讚讬诐 讜讙诐 砖讘转讜讻讛 讗讬讘讚讜 讚诪砖讜诐 讛讻讬 诇讗 谞讬讞讜砖 诇砖讗诇讛 讻诪"砖 诇注讬诇 诪讬讛讜 诇驻讬 讙讬专住讗 讝讜 讚讗讬 诪讻讬专讜 拽讗讬 注诇 讛讙讟 讜讗讬讬专讬 砖讛讜讗 注爪诪讜 诪爪讗讜 讚谞讗诪谉 讘诪讙讜 讛讜讛 诪爪讬 诇驻专讜砖讬 砖驻讬专 讙讘讬 讚诇讜住拽诪讗 讜讞驻讬住讛 讚诪讛 砖讬讜讚注 砖讘讞驻讬住讛 讜讚诇讜住拽诪讗 讗讘讚讜 讛讜讬 住讬诪谉 讜诇讗 讘注讬 砖讬讛讗 讬讚讜注 砖讛讜讗 砖诇讜 讘注讚讬诐 讗诇讗 讚诇讗 诪砖诪注 诇讛讜 讚讛讜讬 讝讛 住讬诪谉 诪讜讘讛拽 讙讘讬 讙讟 讻诪"砖 诇注讬诇 讜拽"诇:


讘讗"讚 讗讬 谞诪讬 讚讜拽讗 讗诐 诪讻讬专讜 讻砖专 讗讘诇 诪讛 砖讬讜讚注 砖讘讞驻讬住讛 讻讜' 注讻"诇 讜讛讜讗 讛讚讬谉 讚诪爪讬 诇驻专讜砖讬 讚讜拽讗 讗诐 诪讻讬专 讛讙讟 讻砖专 讗讘诇 讗讬谞讜 诪讻讬专 讛讙讟 讗诇讗 讛讞驻讬住讛 讜讛讚诇讜住拽诪讗 讗讬谞讜 诪讜注讬诇 诪砖讜诐 (讙) 讚讞讬讬砖讬谞谉 诇砖讗诇讛 讜讻讙讜谉 讚讗讬谞讜 讬讜讚注 砖谞讗讘讚讛 诇讜 讘讚诇讜住拽诪讗 讜拽"诇:


讘讚"讛 讛讗 专"诪 讻讜' 讞讬讬砖 诇砖诪讗 讬诪讜转 诇讝诪谉 诪专讜讘讛 讻讜' 讜讚诇诪讗 讗讚诪讬讬讘诐 讞讚 诪讬讬转 讗讬讚讱 讻讜' 注讻"诇 讗讬谞讜 诪讜讻专讞 讚讗讚诪讬讬讘诐 讞讚 诪转 讗讬讚讱 讻讜' 讚讗讬讬专讬 诇讝诪谉 诪专讜讘讛 讗诇讗 讻讬讜谉 讚讻专"诪 讗转讬讗 注"讻 讚诇讗 讞讬讬砖 讗诇讗 诇讝诪谉 诪专讜讘讛 讚诇讗诇转专 诇讗 讞讬讬砖讬谞谉 讗驻讬诇讜 诇砖诪讗 讬诪讜转 讻诪讜 讘拽讬注转 讛谞讜讚 讚讛讜讬 诇讗诇转专 讜讻诪讜 砖讻转讘讜 讛转讜住' 讘讝讛 诇拽诪谉 讜诇专"讬 谞诪讬 讚讞讬讬砖 诇砖诪讗 讬诪讜转 诇讗诇转专 讜讛讬讬谞讜 诪砖讜诐 讚诇讬讻讗 诇诪讬讞砖 诇讘拽讬注转 讛谞讜讚 讗诇讗 诇讗诇转专 讚诇讗讞专 讛砖讘转 讜讚讗讬 讬驻专讬砖 诇驻讬' 讛转讜住' 讜诇驻专砖"讬 谞诪讬 讻砖讬诪爪讗 诇讗诇转专 讻诇讬诐 讬驻专讬砖 讜讚讜"拽:





诪讛专"诐

注"讗 讚"讛 诪爪讗讜 讘讞驻讬住讛 讜讻讜' 注讚 讗讬 谞诪讬 讘讬讚讜注 砖讘讞驻讬住讛 讗讜 讘讚诇讜住拽诪讗 讗讘讚讜 讜讻讜'. 专"诇 讜诇讻讱 诇讗 讞讬讬砖讬谞谉 诇砖讗诇讛 诇讜诪专 砖诪讗 讛砖讗讬诇 讛讞驻讬住讛 诇讗讞专 讜讗讜转讜 讗讞讚 讛谞讬讞 讘讜 讛讙讟 砖讛讜讗 讬讜讚注 砖讛讜讗 注爪诪讜 讛谞讬讞讜 讘讞驻讬住讛 讜讗讘讚讜 注诐 讛讞驻讬住讛 讜拽"诇:





讞讻诪转 砖诇诪讛

专砖"讬 讘讚"讛 砖诪讗 诪转 讻讜' 诇诪讬转转讜 诇砖诪讗 讬诪讜转 讻讜' 讛讚"讗:





诪讛专"诐 砖讬祝

讘专砖"讬 讘讚"讛 砖讗谞讬 讛转诐 讻讜'. 爪专讬讱 讛住讘专讛 诇驻讬专讜砖讜 诇讬讬砖讘 拽讜砖讬讬转 诪诪讗讬 讚讗讬讛讜 诪讬讬转 讘专讬砖讗 讻讜' 讛讬讗讱 转诇讗讜 讘诪讬讬转 讘专讬砖讗: 


讘转讜住' 讘讚"讛 诪爪讗讜 讘讞驻讬住讛 讻讜' 讜诇讗 讞讬讬砖讬谞谉 诇砖讗诇讛 诇注谞讬谉 诪诪讜谉 讜讻讜'. 诪砖讗"讻 讘诇"讝 讚驻讬专讜砖讜 砖讝讛 讛讬讛 讛住讬诪谉 讘注爪诪讜 砖讛谉 讘讞驻讬住讛 讗祝 讚讞讬讬砖讬谞谉 诇砖讗诇讛 讘诪诪讜谉 谞讬讞讗 讚诪谞讗 讬讚注 砖砖讟专讜转 讘讞驻讬住讛 讗祝 砖砖讗诇 讛讞驻讬住讛 诇讗讞专讬诐 讗讱 讛砖转讗 砖谞讜转谉 住讬诪谉 讘讻诇讬 诪讛 讘讻讱 讚诇诪讗 讛砖讗讬诇诐 诇讗讞专 讜讛讜"诪 诇讛拽砖讜转 讚讛转诐 谞讗诪谉 讘诇讗 诪讙讜 讜讗讬诇讜 讛讻讗 爪专讬讱 诪讙讜 讚讜拽讗 [诪"砖 讜讛讜"诪 讻讜' 讗讬谞讜 诪讜讘谉] 讜讚讜"拽: 


讘讗"讚 讜讬砖 住驻专讬诐 讚讙专住讬 讗诐 诪讻讬专讜 讻讜'. 讙讬专住转 讗诐 诪砖诪注 讚拽讗讬 讗讙讟 砖诪讻讬专 讛讙讟 诪讚诇讗 拽讗诪专 讜诪讻讬专讜 讗讘诇 讜诪讻讬专讜 讬砖 诇驻专砖讜 讗讙讟 讙"讻 讻诪讜 讗诐 诪讻讬专讜: 


讘讗"讚 讗讘诇 诪讛 砖讬讜讚注 砖讘讞驻讬住讛 讻讜'. 讗讜 讗诐 拽讬诐 诇讬讛 讘谞驻砖讬讛 砖诇讗 讛砖讗讬诇讜 诇砖讜诐 讗讚诐 (讘) 讜拽"诇: 


讘转讜住' 讘讚"讛 讛讗 专"诪 讜讻讜'. 诪转 讗讬讚讱 驻讬专讜砖 讬讘诐 砖谞讬:





专砖"砖

转讚"讛 诪爪讗讜. 讜讗"转 讜谞讬讞讜砖 诇砖讗诇讛 讻讜'. 诇讻讗讜专讛 讬"诇 讚讻"讻 诇"讞 砖讬砖讗讬诇诐 讚讜拽讗 诇讗讬砖 砖砖诪讜 讻砖诪讜 讜讙诐 砖诪讜转 谞砖讜转讬讛诐 砖讜讬谉:



讘讗"讚 讚诇讗 讞讬讬砖讬谞谉 诇砖讗诇讛 诇注谞讬谉 诪诪讜谉. 讻爪"诇. 讜注讬讬谉 讘讬讘诪讜转 (拽讻 讘) 转讚"讛 讻诇讬讜 讛讘':



讘讗"讚 讻讚转谞讬讗 讘转讜住驻转讗 注砖专讛 讻讜'. 讻爪"诇. 讻讬 讚诇讜住拽诪讗 讛讜讗 诇砖讜谉 讝讻专 讻诪砖"讻 讛转讜住' 砖诐 讘讚"讛 讗讬讘注讬转 讗讬诪讗:



讘讗"讚 讜讬"住 讚讙专住讬 讻讜' 讜讬讜讚注 砖讛讜讗 砖诇讜 讻讜'. 讻"谞 讚爪"诇. 讜讚讘专讬 诪讛专砖"讗 讘讝讛 讗讬谞谉 诪讞讜讜专讬谉:



专砖"讬 讚"讛 讻讬讜谉 讚讗讬驻诇讬讙. 砖讛讗专讬讱 讬诪讬诐 注讚 诪讗讛 砖谞讛. 诪砖诪注 讚讜拽讗 诪讗讛 讗讘诇 诪谉 驻' 注讚 拽' 诇讗. 讜讛讗 讚转谞讬 讗驻讬' 讘谉 拽' 专"诇 诇讗 诪讬讘注讬' 注讚 驻'. 讗讜 讬讜转专 诪拽'. 讜讘讚讘讜专 讛住诪讜讱 驻讬' 注讚 转砖注讬诐 拽专讜讘 诇诪讜转 诪砖诪注 讚讬讜转专 注诇 爪' 拽专讜讬 讙"讻 讗讬驻诇讬讙 讜讛讗讬 讚讛专讞讬拽 讛讛驻诇讙讛 注讚 诇诪注诇讛 诪爪' 讛讜讗 诪砖讜诐 讚讘讗讘讜转 驻"讛 诪讻"讗 诇讗 讞砖讬讘 讞讬诇讜驻讬 讟讘注 讞讬讬 讛讗讚诐 讗诇讗 讘注砖专讛 砖谞讬诐. 讜讙诐 讗诪专 砖诐 讘谉 转砖注讬诐 诇砖讜讞. 讜注讬' 讘讛讙专"讗 住讬' 拽诪"讗 住"拽 拽诇"讝:



专砖"讬 讚"讛 讙讟 诇讗 讗驻砖专. 讚讗讬 讞讬讬砖转 讻讜' 讜讛谉 注讙讜谞讜转. 诇讻讗讜专讛 转讬诪讛 讚讛专讬 讬讻讜诇讬谉 诇讛谞砖讗 诪诪"谞 讗诐 诪讞诪转 讙讬专讜砖讬谉 讗讜 诪讬转转 讛讘注诇. 讜讗驻讬' 讗讬谉 诇讜 讘谞讬诐 讜讬砖 诇讜 讗讞 转讞诇讜抓 讜转谞砖讗 讚讛专讬 讗讬谉 讻讗谉 讞砖砖 讚讛讻专讝讛 诇讻讛讜谞讛 讚讗诪专讬谞谉 讘讬讘诪讜转 (拽讬讟 讘). 讚讛诇讗 诪诪"谞 驻住讜诇讛 诇讻讛讜谞讛. 讗讘诇 讬"诇 讚讗讜诇讬 讬讜讜讚注 砖诪转 拽讜讚诐 讛讙讬专讜砖讬谉 讜讛讬' 诇讜 砖诐 讘谞讬诐. 讗讜 讘讗诐 讬砖 诇讜 讗讞 拽讟谉. 讗讜 讙讚讜诇 讘诪讚讛"讬:



转讚"讛 讜讛谞讬讞讜. 讜讘讞"讛 诪驻诇讬讙讬谞谉 讘讬谉 注讘讜讚 讻讜'. 讻爪"诇:



转讚"讛 转专讜诪讛. 砖讗"讞 讗诇讗 诇转专抓 拽砖讬讗 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 讘讞讝拽转 砖讛讜讗 拽讬讬诐. 注讬讬谉 住谞讛讚专讬谉 讚祝 诪讝 注"讗 转讚"讛 讗讬诪讗 讻讬砖谉:


讙诪' 讜讙讜住住. 注讬' 拽讚讜砖讬谉 注讞 注"讘 转讚"讛 诇讗:





讞讬讚讜砖讬 讞转"住

诪爪讗讜 讘讬谉 讻诇讬讜 讘讘讬转讜 注讻"诇 专砖"讬 讜讻' 转讜住' 讚专讘讬诐 诪爪讜讬讬谉 讘讘讬转讜 讜讗诇讜 诪爪讗讜 讘拽专拽注 讛讬' 诇讞讜砖 诇砖谞讬 讬讘"砖 注"砖. 讜爪"注 诇砖讬讟转 专诪讘"谉 讗诐 诪爪讗 讙讟 讘诪拽讜诐 砖讻转讘 讗诪专讬谞谉 讻讗谉 谞诪爪讗 讜讻讗谉 讛讬讛 讜讗"讻 诇诪讛 诇谉 诇讞讜砖 诇讗讞专讬诐 讛诪爪讜讬讬诐 讘讘讬转 讜讛讻讗 诇讗 砖讬讬讱 诇诪"砖 诇注讬诇 讻讚讗诪专 讗讘讬讬 讘讚祝 讜谞讗诪专 讚专"谞 诪讬讬专讬 讘讘讬转 讻注讬谉 讘"讚 讚专"讛 讚专"讗 讚讜拽讗 诇注谞讬谉 讞砖砖讗 讚驻专讬砖 讗讬 诪专讜讘讗 讗讜 诪拽讜专讘讗 诇讝讛 诪讛谞讬 住讘专讗 讛谞"诇 讚讘诪拽讜诐 砖讻讜诇诐 诪转拽讘爪讬谉 讛讻诇 拽专讜讘 讗讘诇 诇注谞讬谉 讻讗谉 谞诪爪讗 讜讻讗谉 讛讬讛 讜诇讗 讘讗 诪诪拽讜诐 讗讞专 讻诇诇 诇讝讛 诇讗 砖讬讬讱 转讬' 讛谞"诇 讜讗"讻 拽砖讬' 讜注讬讬谉 砖"注 讗讜"讞 住讬' 转诪"讟 讜注讬讬谉 讛讬讟讘 诪"砖 驻专"讞 砖诐. 讜爪"诇 讛讻讗 诪讬讬专讬 砖讙诐 讘注讛"讘 讘讗 诪诪拽讜诐 讗讞专 讜讛讘讬讗 讙讟 诪砖诐 讜诇讗讞专 砖讬砖讘 讘讘讬转讜 讛专讙讬砖 砖讗讘讚 讙讬讟讜 讜讗诐 诪爪讗讜 讘讬谉 讻诇讬讜 讗诪专讬谞谉 讛讜讗 注爪诪讜 讛谞讬讞讜 砖诐 讜砖讻讞 讜讗诐 讘拽专拽注 诪爪讗讜 诇讗 砖讬讬讱 讻讗谉 谞诪爪讗 讜讻讗谉 讛讬讛 讻谞诇注"讚:


讛诪讘讬讗 讙讟 讜讛谞讬讞讜 讝拽谉 讗讜 讞讜诇讛. 诪讚诇讗 拽讗诪专 讝拽谉 讜讞讜诇讛 讜讻谉 诪讚拽讚讜拽 诇砖讜谉 驻讬专砖"讬 讚"讛 讜讞讜诇讛 讗讜 讞讜诇讛 讜讻讜' 注"砖 诪砖诪注 讝拽谉 砖讛讜讗 讞讜诇讛 讙"讻 诇讗 讬转谉 讜砖讬注讜专 讝拽谞讛 诪砖讬讙讬注 诇讻诇诇 砖砖讬诐 诇讝拽谞讛 讜讻转讬讘 转讘讗 讘讻诇讞 注诇讬 拽讘专. 砖讜讘 专讗讬转讬 讘讬砖"砖 讚讻转讘 诪住讘专讗 讚谞驻砖讬' 诇讞诇拽 讘讬谉 讛讙讬注 诇讙讘讜专转 讜讛讜讗 讞讜诇讛 讗讜 讛驻诇讬讙 注"砖. 讜讗讬谉 讚讘专讬讜 诪讜讻专讞讬诐 讜诇讚讬谞讗 爪注"讙 讻讬 诇讗 讘讬讗专讜 讛驻讜住拽讬诐 讘讝讛 讻诇讜诐. 讜专诪讘"诐 讛讬驻讱 讜讻转讘 讞讜诇讛 讗讜 讝拽谉 讚讛讜讛 诇讗 讝讜 讗祝 讝讜 讝拽谉 诪讜驻诇讙 砖专讜讘讜 诇诪讬转讛:


讝拽谉 讗讜 讞讜诇讛 讗讬 诪讬讬专讬 讘讝拽谉 砖讻讘专 讛讙讬注 诇讙讘讜专讜转 讜讬讜转专 诪讝讛 讜讚诇讗 讻专讘讛 讗"讻 诪砖谞转讬谞讜 讝讜 讜讗爪"诇 讝讜 讚讛讗 专讜讘 讝拽谞讬诐 诇诪讬转讛 讜专讜讘 讞讜诇讬诐 诇讞讬讬诐 讗注"讻 诪砖谞转讬谞讜 讘讝拽谉 讘注诇诪讗 拽讗诪专 讜诇讗 讝讜 讗祝 讝讜 拽转谞讬 讜诪讛讗 谞驻拽讗 诇讬' 诇专讘讛 讚讘讛讙讬注 诇讙讘讜专讜转 诇讗 讬转谉 诇讛. 讗讱 讬"诇 谞讛讬 专讬砖讗 诪讬讬专讬 诪讝拽谉 讻诇 讚讛讜讗 讜诇讗 讝讜 讗祝 讝讜 诪"诪 砖讜讘 专讜诪讝 诇谞讜 讘诪爪讬注转讗 讗砖转 讻讛谉 讗讜讻诇转 讘转专讜诪讛 讜拽讗讬 讗诇注讬诇 讚讝拽谉 讜讞讜诇讛 砖讛讜诇讱 诇诪讚"讛 讜讛讬讗 讗讜讻诇转 讜讛讜诇讻转 诇注讜诇诐 讜讻讚讗讬转讗 讘讬专讜砖诇诪讬 讚诪讬讬转讬 专砖讘"讗 讚讗驻讬' 谞转注讻讘 讛砖诇讬讞 讘讚专讱 诪讗讛 砖谞讛 注"砖 讜爪"诇 专讘讛 住"诇 讚诪爪讬注转讗 诇讗 拽讗讬 讗专讬砖讗 讜诪讬讬专讬 砖讛讘注诇 砖讛诇讱 诇诪讚"讛 讗讬谞讜 讝拽谉 讗讜 讞讜诇讛 讜讘讝讛 讗"砖 拽讜砖讬' 转讜住' 讚"讛 转专讜诪讛 转讬诪讗 讜讻讬 诇讗 讛讬讛 讬讜讚注 讜讻讜' 讜讛讗"砖 讚住"诇 讚讛"讝 讙讬讟讱 砖注讛 讗讞转 拽讜讚诐 诪讬转转讜 讘讝拽谉 讗讜 讞讜诇讛 诪讬讬专讬 讜诪砖谞转讬谞讜 讘讘专讬讗 讜诇讗 拽砖讛 转专讜诪讛 讗转专讜诪讛 讗诇讗 转专讜诪讛 讗讙讟讬谉:


讗讜 讞讜诇讛 注讬讬谉 住驻讛讘"注 讜讘讟讜专 砖讜"注 讗"注 住讬' 讟' 讘讚讬谞讬 拽讟诇谞讬转. 讜讛谞讛 讞讜诇讛 砖讙讬专砖 讜诪转 讬砖 诇讚讜谉 诇诪"讚 诪注讬讬谉 讙讜专诐 讗驻讬' 砖讙讬专砖讛 诪"诪 讗诐 讝讛 讛讘注诇 讛讜讗 讛砖谞讬 讛"诇 拽讟诇谞讬转 讚诪讞诪转 诪注讬谞讛 诪转 讗讘诇 诇诪讗讬 讚拽讬讬"诇 诪讝诇讗 讙专讬诐 讗"讻 讗讬 诪转 讗讞专 讙讬专讜砖讬谉 讞讝讬谞讗 讚诇讗 诪讝诇讗 讚讬讚讛 讙专讬诐 讚讗诇"讛 讛讬讛 诇讜 诇讛讘专讬讗 讗讞专 砖讙讬专砖讛 讜讗"讻 讗讬谞讛 谞讬讚讜谞转 讘拽讟诇谞讬转. 讜诇驻"讝 讬砖 谞驻拽转讗 谞诪讬 讘谞转讬谞转 讛讙讟 讗驻讬诇讜 讛讬讻讬 讚诇讬讻讗 讬讘诐 讜注讬讬谉 讘讬转 砖诪讜讗诇 讚讻转讘 讛讬讻讬 讚诇讬讻讗 讬讘诐 诇讬讻讗 谞驻拽讜转讗 讻诇诇. 注"砖 住讬' 拽诪"讗 住"拽 拽"讝:


诪拽专讬讘讬谉 讗讜转讜 讘讞讝拽转 砖讛讜讗 拽讬讬诐. 讘诇讬拽讜讟讬 诪讛专讬"诇 讻转讘 砖讗讬谉 诇讘专讱 讛讞讜诇讛 讘注讬专 讗讞专转 砖诪讗 诪转 讗讜 讛讘专讬讗 讜讛"诇 转驻诇转 砖讜讗 注"砖. 讜讘转砖讜' 谞讞诇转 砖讘注讛 住讬' 诇"讟 讜砖诐 诪住讬' 注"讝 讜讗讬诇讱 讞讜诇拽 注诇讬讜 诪砖诪注转讬谉 讚诪讜拽诪讬' 诇讬' 讘讞讝拽转 讞讬讬诐 讜诇拽"诪 讚讞讝拽转 讞讬讬诐 讗讬转 诇讬' 讗讘诇 讞讝拽转 讞讜诇讛 诇讬转 诇讬' 讚诪砖转谞讛 讜讛讜诇讱 讘讻诇 专讙注 讗讜 诇讟讜讘 讻专讜讘 讞讜诇讬诐 诇讞讬讬诐 讗讜 诇讛讬驻讜讱 讻诪讬注讜讟 讞讜诇讬诐 讜讘讬谉 讻讱 讛"诇 转驻诇转 砖讜讗. 讗讘诇 诪讟注诐 砖讻转讘 砖诐 谞讞诇转 砖讘注讛 讚讗讬谉 讛讜诇讻讬谉 讘驻"谞 讗讞专 讛专讜讘 讜住驻拽 谞驻砖讜转 诇讛拽诇 注"讻 诪转驻诇诇讬诐 注诇讬讜:


砖专讜讘 讞讜诇讬诐 诇讞讬讬诐 砖专讜讘 讙讜住住讬诐 诇诪讬转讛. 讗讬谉 讝讛 专讜讘 讻砖讗专 专讜讘讬 讗诇讗 讛讻讬 拽讗诪专 专讜讘 讙讜住住讬谉 诇诪讬转讛 讛讜诇讻讬谉 讜讗讬谉 讻讗谉 讞讝拽讛 讚讛"诇 讻诪拽讜讛 讚讞住专 讜讗转讗讬 讜讗讬谉 讻讗谉 讞讝拽讛 讗诇讗 住驻拽 讗讘诇 诇讗 讜讚讗讬 诪转 讗驻讬' 讛谞讬讞讜 讝讛 讙讜住住 讬诪讬诐 专讘讬诐 讜讚诇讗 讻砖"砖 讻讗谉 讜讘"砖 住讬' 讬"讝 住讜祝 住"拽 爪"讚 讜讻"讻 砖诐 讘住' 注讝专转 谞砖讬诐 讜讻"讻 砖诐 讚讙讜诇 诪专讘讘讛 讘讙诇讬讜谉 注"砖:


讻讬讜谉 讚讗讬驻诇讙 讗讬驻诇讙. 专砖讘"讗 诪讬讬转讬 讘专讬讬转讗 讚讬专讜砖诇诪讬 讗驻讬诇讜 讘谉 诪讗讛 砖谞讛 讜谞转注讻讘 讛砖诇讬讞 诪讗讛 砖谞讛 讜讻讜' 讜讗讬 住"讚 讻讬讜谉 讚讗驻诇讜讙 讗"讻 诪讗讬 讗驻讬'. 讜爪专讬讱 诇讜诪专 砖诇讗 讛讬' 诇讜 讘讙讬' 砖"住 讚讬诇谉 讘讘专讬讬转讗 讚诪讬讬转讬 诇砖讜谉 讗驻讬诇讜 讗诇讗 讚讬"诇 注"驻 诪"砖 讘讬转 砖诪讜讗诇 讚诇专"砖 砖讻' 讗驻讬' 诪转砖注讬诐 讜讗讬诇讱 讛讜讛 讛驻诇讬讙 砖讬讬讱 讗驻讬诇讜 讜诇拽"诪 拽讜砖讬' 专砖讘"讗 注"砖. 讗诇讗 讚爪"诇 诇驻"讝 住"诇 诇专砖"讬 讻诪"砖 专诪讘"谉 讘砖诐 专"诪 讚讜拽讗 诪讗讛 讗讘诇 讬讜转专 诪诪讗讛 诇讗 讚讻诇 讻讱 诇讗 讗诪专讬谞谉 讻讬讜谉 讚讛驻诇讬讙 讛驻诇讬讙 讚讛砖转讗 砖讬讬讱 讗驻讬诇讜 讘谉 诪讗讛 诇讗 诪讬讘注讬 讘谉 转砖注讬诐 讗诇讗 讗驻讬' 讘谉 诪讗讛 谞诪讬 讘讻诇诇 讛驻诇讬讙 讗讘诇 讟驻讬 诇讗. 讜诇拽"诪 诪讗讬 讗驻讬诇讜. 讗讱 诪讚讗讬转讗 讘讬专讜砖诇诪讬 讚讗驻讬诇讜 谞转注讻讘 讛砖诇讬讞 诪讗讛 砖谞讛 诪讜讻讞 讚诇讗 讻专诪讘"谉 讗"讻 拽砖讛 诪讗讬 讗驻讬' 讜诪砖讜"讛 诪讬讬转讬 专砖讘"讗 诪讬专讜砖诇诪讬 讚讜拽讗. 讜讚注 诪"砖 转讜住' 诪讛讛讜讗 住讘专讗 讛讬讬谞讜 诇驻讬专砖"讬 讚讘转 爪"讘 讜爪"讙 讛讜讛 讛驻诇讬讙 讜爪"诇 谞诪讬 讚诇讗 讻专诪讘"谉 讛谞"诇 讗诇讗 讗驻讬' 讬讜转专 诪诪讗讛 谞诪讬 讛驻诇讬讙 讚讗诇"讻 诇拽"诪 拽讜砖讬' 转讜住' 讚讬"诇 讛讘转 讛讙讬注 诇讙讘讜专讜转 讜讛讗诐 讛讬转讛 讘转 爪"讙 讗诇讗 诇专砖"讬 讛讜讛 讝讛 讛驻诇讬讙 讜讗讻转讬 讬"诇 讛讗诐 讛讬转讛 讬讜转专 诪讘转 诪讗讛 讗注"讻 讚诇讗 讻专诪讘"谉 讜诪砖讜"讛 讛拽砖讜 转讜住'. 讜讚注 诪讗讬 讚诪住拽讜 转讜住' 砖讘讜讬诐 砖讗谞讬 诪砖诪注 拽爪转 讚讝拽谉 砖讛讜讗 讞讜诇讛 讗讬谞讜 讘讞讝拽转 拽讬讬诐 讗诇讗 砖讬"诇 砖讘讜讬 讬住讜专讬诐 讘讬讚讬 讗讚诐 讻讚讗诪专讬谞谉 驻专拽 讛谞砖专驻讬谉 注"讞 注"讗 注"砖:


砖讗谞讬 讛转诐 砖讛专讬 讗住专讛 注诇讬讜 砖注讛 讗讞转. 注讬讬谉 转讜住' 专"诇 讞讝拽转 砖谞讜诇讚 讞讬 讗讬转 诇讬讛 讜讗讜拽诪讬 讗讛讗讬 讞讝拽讛 讗讘诇 讞讝拽转 砖谞讜诇讚 拽讜讚诐 砖注讛 讗' 拽讜讚诐 诪讜转讜 诇讬转 诇讬讛 讚讙诐 讘砖注讛 砖谞讜诇讚 诇讗 讛讬' 诪讘讜专专 砖讗讬谞讬谞讜 砖注讛 讗讞转 拽讜讚诐 诪讜转讜 讜讻诇 讞讝拽讛 砖讗讬谞讛 诪讘讜专专转 砖注讛 讗讞转 诇讗 讗讝诇讬谞谉 讘转专讗. 讗"谞 讬"诇 讚讗"讻 转讗讻诇 讜讛讜诇讱 注讚 诇注讜诇诐 讜诇讘住讜祝 讬转讘专专 砖讟注转讛 讜讗讻诇讛 讘讗讬住讜专 讘讗讜转讛 砖注讛 砖拽讜讚诐 诪讜转讜 注"讻 讗讬谉 讻讗谉 讞讝拽讛 讻诇诇 讜讻注谞讬谉 住讘专转 讛专"砖 讙讘讬 讙讘讬谞讜转 讚诪讬讬转讬 讛专讗"砖 驻讗"讟 讜注' 转讜住' 专讬砖 谞讚讛. 讜诪砖谞讬 砖"诪 讗讬谉 讻讗谉 讛讻专讞 砖讬讘讜讗 诇讬讚讬 讟注讜转 讚讬诇诪讗 讗讬讛讜 诪讬讬转讬 讘专讬砖讗 讜讛讜讗 注讚讬讬谉 讞讬:


讛讗 专"诪 讚讞讬讬砖 诇诪讬转讛 讜讻讜' 讻转讘 转讜住' 诇讞诇拽 讚砖诪讗 讬诪讜转 诇讝诪谉 诪专讜讘讛 讙诐 专"诪 讞讬讬砖 讜诇讝诪谉 诪讜注讟 讙诐 专' 讬讛讜讚讛 诇讗 讞讬讬砖 讜驻诇讜讙转转诐 讘诪讛 砖讬砖 讘讬谉 诪专讜讘讛 诇诪讜注讟 讜诇讗 驻讬专讜砖 讛砖讬注讜专. 讜诪爪讬谞讜 讘诪住' 诪"拽 讻"讞 注"讗 转"专 诪转 驻转讗讜诐 讜讻讜' 讞讜诇讛 讬讜诐 讗' 讜讻讜' 讛' 讬诪讬诐 讝讜 讛讬讗 诪讬转转 讻诇 讗讚诐 谞诪爪讗 诇诪讬转讛 驻转讗讜诪讬转 讻"注 诇讗 讞讬讬砖 讚诇讗 砖讻讬讞 讻诇诇 讜诇讞诪砖讛 讬诪讬诐 讻"注 讞讬讬砖 讚讝讛讜 诪讬转转 讻诇 讗讚诐 讗"讻 讗驻砖专 诪砖讬爪讗 诪讗转谞讜 谞讞诇砖 诪讬讚 讜讞诇讛 讞诪砖讛 讬诪讬诐 讜诪转. 讜专讗讬转讬 讘住' 讬注专讜转 讚讘砖 讞"讘 住讜祝 讚专砖讛 砖诇讬砖讬转 砖讻' 诇驻讬 诪"砖 讘转砖讜' 专诪"讗 住讬' 拽讻"讚 讚讻讛"讙 讻讬谞住 讗砖转讜 拽讜讚诐 讬讜诐 讛讻驻讜专讬诐 讘讘讬讗讛 讜诇讗 讘讞讜驻讛 讘注诇诪讗 注"砖. 讜讗"讻 讘讝' 讬诪讬 驻专讬砖讛 诇讗 讗驻砖专 砖讛专讬 诪驻专讬砖讬谉 诪讘讬转讜 砖诪讗 转诪爪讗 住驻拽 谞讚讛 讜注"讻 讻谞住讛 拽讜讚诐 讛驻专砖讛 讜讻' 转讜住' 专讬砖 讬讜诪讗 讚讝讛 讛讜讛 讝诪谉 诪讜注讟 砖"诪 讝' 讬诪讬诐 讛讜讛 讝诪谉 诪讜注讟 注"砖. 讜讗"讻 爪"诇 讛讗 讚讗诪专讬谞谉 讘诪"拽 讛谞"诇 讞诪砖讛 讬诪讬诐 讛讜讗 诪讬转转 讻诇 讗讚诐 讛讬讬谞讜 讞诇讛 讛' 讬诪讬诐 讜诇讗 谞拽专讗 讞讜诇讛 讗诇讗 诪讬讜诐 讙' 诇讞讜诇砖转讜 讻诪讘讜讗专 讘讬专讜砖诇诪讬 讜讘讟砖"注 讬讜"讚 专住讬' 砖诇"讛. 讜讘住讜讻讛 讙讘讬 注讜砖讬谉 讘讛诪讛 讚讜驻谉 诇住讜讻讛 诪砖诪注 讚驻诇讬讙讬 讘讝' 讬诪讬诐 注"砖. 讜讘讜讚讗讬 讗讬谉 诇讚诪讜转 讘讛诪讜转 诇讗讚诐 讜诪讻"砖 砖讗讬谉 讚诪讬讜谉 讘拽讬注转 讛谞讜讚 诇讻讗谉 讜爪"注. 讜讬砖 诇注讬讬谉 诪讗讬 讚专诪讬 转讜住' 专"诪 讗讚专"诪 讛讗 讘住讜讻讛 诪住讬拽 讗讘讬讬 讗讬驻讜讱 注"砖:





驻谞讬 讬讛讜砖注

专砖"讬 讘讚"讛 讘讬谉 讻诇讬讜 讘讘讬转讜. 讜讻"讻 讛转讜住' 讜讛讜讻讬讞讜 讻谉 诪讚拽转谞讬 讙讘讬 讻讬住 讜讗专谞拽讬 砖诪爪讗讜 拽砖讜专 讘讻讬住 讜讗专谞拽讬 诪砖诪注 讚讜拽讗 拽砖讜专 讗讘诇 讘诪讜谞讞 讛讙讟 讗爪诇 讛讻讬住 讜讗专谞拽讬 诇讗 诪讛谞讬 讜讗"讻 讛讬讻讬 拽转谞讬 讛讻讗 讚诪爪讗讜 讘讬谉 讻诇讬讜 讻砖专 讗驻讬诇讜 讗讬谞讜 拽砖讜专 讗注"讻 讘讻讬住 讜讗专谞拽讬 讗讬讬专讬 砖诪爪讗讜 讘砖讜拽 诪砖"讛 讘注讬谞谉 讚讜拽讗 拽砖讜专 讘讛诐 讗讘诇 讘诪讜谞讞 讗爪诇讜 诇讗 诪讛谞讬 住讬诪谉 讛讻讬住 讜讗专谞拽讬 诇注谞讬谉 讛讙讟 注爪诪讜 讚砖诪讗 讛讙讟 讛讜讗 砖诇 讗讞专 讜讗讬转专诪讬 诪讬诇转讗 砖谞驻诇 讗爪诇 讛讻讬住 讜讗专谞拽讬 砖诇 讝讛 讜讛讗 讚拽转谞讬 讛讻讗 诪爪讗讜 讘讬谉 讻诇讬讜 讻砖专 注"讻 讛讬讬谞讜 讚讜拽讗 砖诪爪讗讜 讘讘讬转讜 讚诇讗 砖讬讬讱 诇讜诪专 砖讛讘讬讗讜 讗讞专 讜讛谞讬讞讜 讗爪诇 讻诇讬讜 砖诇 讝讛 讻谞"诇 讘专讜专 讜专讗讬讛 诇讚讘专 讚讗驻讬诇讜 诇注谞讬谉 诪诪讜谉 讗诪专讬谞谉 讻讬住 讜诇驻谞讬讜 驻讬专讜转 讞讬讬讘 诇讛讻专讬讝 讜讗祝 诇住讘专转 讛讞讜诇拽讬诐 砖诐 讛讬讬谞讜 讚讜拽讗 诇注谞讬谉 诪诪讜谉 讻讬讜谉 砖讝讛 讗讜诪专 讘讜讚讗讬 砖讛讜讗 砖诇讜 诇讗 讞讬讬砖讬谞谉 讻讜诇讬 讛讗讬 诪砖讗"讻 诇注谞讬谉 讗讬住讜专讗 讚讗讬讻讗 讞讝拽转 讗讬住讜专 讻"注 诪讜讚讜 讚诇讗 诪讛谞讬 讗诇讗 讚讜拽讗 讘谞诪爪讗 拽砖讜专 讗讜 讘讬谉 讻诇讬讜 砖诪爪讗讜 讘讘讬转讜 讻谉 谞"诇 讘专讜专 讜讛专讘讛 讛讗专讻转讬 讘讝讛 讘转砖讜讘转 砖讗诇讛 诇注谞讬谉 注讬讙讜谞讗 讚讗讬转转讗 讜注讬讬谉 讘讘讬转 砖诪讜讗诇 住讬诪谉 讬"讝:


转讜住驻讜转 讘讚"讛 诪爪讗讜 讘讞驻讬住讛 讻讜' 讜讗祝 注"讙 讚诇讗讜 爪讜专讘讗 诪专讘谞谉 讻讜' 谞讗诪谉 讘诪讬讙讜 注讻"诇. 讜讬砖 诇讚拽讚拽 诇驻诪"砖 讛转讜住驻讜转 诇注讬诇 讘讚"讛 诪注讜诇诐 讚讗祝 讚诇讗 讞砖讚讬谞谉 诇讘注诇 讚诪砖拽专 讗驻"讛 诇讗 诪讛讬诪谉 讗祝 讘讟"注 诪砖讜诐 讚讞讬讬砖讬谞谉 讚讗诪专 讘讚讚诪讬 砖住讜讘专 诪住转诪讗 砖讛讜讗 砖诇讜 讜讗"讻 谞讛讬 讚讛讻讗 讘诪爪讗讜 讛砖诇讬讞 讗讬讬专讬 讚讞砖讚讬谞谉 诇讬讛 讻诪砖拽专 讜诪讛谞讬 讛诪讬讙讜 诇注谞讬谉 讚诇讗 讞讬讬砖讬谞谉 砖诪讗 诪砖拽专 讗讻转讬 谞讬讞讜砖 讚诇诪讗 讗讜诪专 讘讚讚诪讬 砖讛讜讗 诪讻讬专讜 讘讟"注 讜讗"讻 诪讗讬 诪讛谞讬 讛诪讬讙讜 讻讬讜谉 砖讛讜讗 住讜讘专 诇讜诪专 讛讗诪转 讚讻讛"讙 诪拽砖讜 讛转讜住' 专讬砖 驻' 讛讗砖讛 砖诇讜诐 讚讻诇 讛讬讻讗 砖住讜讘专 诇讜诪专 讛讗诪转 诇讗 砖讬讬讱 诪讬讙讜 诪讬讛讜 诇驻讬 诪讛 砖转讬专爪讜 砖诐 诇注谞讬谉 讘注"讛 讟专讜讚 讘驻讜注诇讬讜 诪讬讜砖讘' 讙"讻 讚讘专讬讛诐 讻讗谉 注"砖 讜讚讜"拽:


讘讗"讚 讜讬"诇 讚拽讬诐 诇讬讛 讘谞驻砖讬讛 砖诇讗 讛砖讗讬诇讛 讻讜' 讗"谞 讘讬讜讚注 砖讘讞驻讬住讛 讗讬讘讚讜 注讻"诇. 驻讬' 讚讻讬讜谉 砖讬讜讚注 砖讘转讜讻讛 讗讬讘讚讜 讞砖砖讗 专讞讜拽讛 诇讜诪专 砖诪爪讗讜 讗讞专 讜谞讟诇 讝讛 讛讙讟 诪转讜讻讜 讜讛谞讬讞 讘讜 讙讟 讗讞专 砖砖诪讜 讻砖诐 讬讜住祝 讘"砖 讜讗讬讘讚讜 讙"讻 讚讻讜诇讬 讛讗讬 诇讗 讞讬讬砖讬谞谉 讜讝讛 诪讜讻讞 讚诪砖谞讬 讛砖"住 砖诐 讚讘讻讬住 讜讗专谞拽讬 诇讗 讞讬讬砖讬谞谉 诇砖讗诇讛 诪砖讜诐 讚诇讗 诪讜砖诇讬 讗讬谞砖讬 讜讗讻转讬 讛讜讬 诇讬讛 诇诪讬讞砖 砖诪讗 诪爪讗 讗讞专 讛讻讬住 讜讗专谞拽讬 讜讛谞讬讞 讘转讜讻讜 讙讟 讻讝讛 讜讗讬讘讚讜 讗注"讻 讚讻讜诇讬 讛讗讬 诇讗 讞讬讬砖讬谞谉 讗诇讗 注讬拽专 讛讞砖砖讗 砖诪讗 讛讙讟 讛专讗砖讜谉 诇讗 讛讬讛 诪讜谞讞 讻诇诇 讘讻讬住 讜讗专谞拽讬 讗诇讗 砖讛讜讗 讛砖讗讬诇 讛讻讬住 讜讗专谞拽讬 诇讗讞专 讜讛诇讛 讛谞讬讞 讘转讜讻讜 讛讙讟 讜讛讞讝讬专 诇讝讛 讜砖讻讞 讛讙讟 讘转讜讻讜 讻讚驻讬专砖"讬 砖诐 诇讛讚讬讗 讜诪讬讛讜 讗讻转讬 拽砖讛 诪讗讬 诪拽砖讛 讛砖"住 砖诐 讗诪爪讗讜 讘讻讬住 讜讗专谞拽讬 讜谞讬讞讜砖 诇砖讗诇讛 讜讗诪讗讬 诇讗 诪讜拽讬 诇讛 讘讻讛"讙 讻诪"砖 讛转讜住驻讜转 讻讗谉 砖讬讜讚注 砖诇讗 讛砖讗讬诇讛 讗讜 砖讬讜讚注 砖讘转讜讻讛 讗讬讘讚讜 讜讗驻砖专 讚讗讛"谞 讚讛讜讬 诪爪讬 诇砖谞讜讬讬 讛讻讬 讗诇讗 讚拽讜砖讟讗 讚诪讬诇转讗 诪砖谞讬 讚讻讬住 讜讗专谞拽讬 诇讗 诪讜砖诇讬 讗讬谞砖讬 讜讘讛讻讬 讗"砖 讟驻讬 讚谞拽讟 讘讘专讬讬转讗 讻讬住 讜讗专谞拽讬 讜诇讗 拽转谞讬 讚讜诪讬讗 讚诪转谞讬' 诪爪讗讜 讘讞驻讬住讛 讗讜 讘讚诇讜住拽诪讗 砖讚专讱 诇讛谞讬讞 讘讜 讛讙讟 讗注"讻 诪砖讜诐 讚讻讬住 讜讗专谞拽讬 诇讗 诪讜砖诇讬 讗讬谞砖讬 讜注讬"诇 讚讛讗 讚诪拽砖讛 砖诐 讗讻讬住 讜讗专谞拽讬 讜谞讬讞讜砖 诇砖讗诇讛 讛讬讬谞讜 诇驻讬 诪讗讬 讚住"讚 诪注讬拽专讗 讚讘注讬 诇诪讬驻砖讟 诪讻讬住 讜讗专谞拽讬 讚住讬诪谞讬谉 讚讗讜专讬讬转讗 讜诇讗 诪砖诪注 诇讬讛 砖讛讻讬专讜 讘讟"注 讗诇讗 注"讻 诪砖讜诐 讚拽住"讚 砖诪爪讗讜 讗讞专 讜讗诐 讻谉 诇讗 诪讛讬诪谉 讗诇讗 注诇 讬讚讬 住讬诪谞讬谉 砖讗讜诪专 讜讗"讻 诪拽砖讛 讛砖"住 砖驻讬专 讚讗祝 诇诪讗讬 讚讘注讬 诇诪讬诪专 讚讟注诪讗 讚讻讬住 讜讗专谞拽讬 诪砖讜诐 讚住讬诪谞讬谉 讚讗讜专讬讬转讗 讗讻转讬 谞讬讞讜砖 诇砖讗诇讛 讜诪讛 砖讛讜讗 讗讜诪专 砖讛讜讗 讬讜讚注 砖诇讗 讛砖讗讬诇讛 讗讜 砖讬讜讚注 砖讘转讜讻讛 讗讬讘讚讜 诪讗讬 诪讛谞讬 讚讬诇诪讗 诪砖拽专 讚讛讗 诇讗 诪讛讬诪谞讬谞谉 诇讬讛 讻砖诪爪讗讜 讗讞专 讜注"讝 诪砖谞讬 砖驻讬专 讚诇讗 诪讜砖诇讬 讗讬谞砖讬 讜讗"讻 讻讬讜谉 砖讗讜诪专 讛住讬诪谞讬谉 拽讜讚诐 砖专讗讛讜 讜讚讗讬 拽讜砖讟讗 拽讗诪专 讻谞"诇 讜注讜讚 讛讗专讻转讬 讘讝讛 讛专讘讛 讘讬讬砖讜讘 讛住讜讙讬讗 讚讛转诐 讜讗讬谉 讻讗谉 诪拽讜诪讜 诇讛讗专讬讱 讜讚讜"拽:


讘讗"讚 讜讛讗 讚转谞谉 讘驻"拽 讚诪爪讬注讗 讻讜'  谞诪砖讱 诇驻讬专讜砖诐 讛拽讚讜诐 讚诪讻讬专讜 讗讞驻讬住讛 讜讚诇讜住拽诪讗 拽讗讬 讜讗诐 讻谉 诪讚谞拽讟 诪讻讬专讜 诪砖诪注 讚诪讛 砖诪讜谞讞 讘转讜讻讜 诇讗 讛讜讬 住讬诪谉 诪砖讜诐 讛讻讬 诪住拽讜 讜讗讝诇讜 诇驻专砖 讛住讜讙讬讗 讚驻"拽 讚诪爪讬注讗 诪砖讗"讻 诇驻讬 砖讬讟讛 讗讞专转 砖驻讬专砖讜 诪拽爪转 诪驻专砖讬诐 讚诪转谞讬转讬谉 讚拽转谞讬 诪爪讗讜 讘讞驻讬住讛 讗讜 讘讚诇讜住拽诪讗 讜诪讻讬专讜 讛讬讬谞讜 讚讘注讬谞谉 转专转讬 砖讬讻讬专 讛讙讟 讘住讬诪谉 讜砖诪爪讗讜  讘讞驻讬住讛 讜讚诇讜住拽诪讗 谞诪讬 讛讜讬 住讬诪谉 讜讗注"讙 讚讞讚讗 诪讬谞讬讬讛讜 诇讗 诪讛谞讬 讗讬 住讬诪谞讬诐 讚讗讜专讬讬转讗 讗驻"讛 诪爪讟专驻讬诐 诇讛讚讚讬 住讬诪谉 讛讙讟 讜住讬诪谉 注"讬 讛讻诇讬 讜诪讛谞讬 讜讛讜爪讬讗讜 诪讻讗谉 砖讻谉 讛讚讬谉 诇注谞讬谉 注讬讙讜谞讗 讚讗讬转转讗 讜注讬' 讘转砖讜讘转 诪讛专"讬 讜讜讬讬"诇 砖讻转讘 砖讘谞讜住讞转 拽讚诪讜谞讬诐 讛讬讛 讛谞讜住讞讗 讻谉 讘驻讬专砖"讬  讝"诇 讘诪砖谞转讬谞讜 讜讗"讻 诇讗 讛讬讛 诪拽讜诐 诇砖拽诇讗 讜讟专讬讗 砖诇 讛转讜住驻讜转 诇讻讱 住诪讻讜 讚讘专讬讛诐 讻讗谉 诇驻讬专讜砖诐 讛拽讚讜诐 讜讻讘专 讛讗专讻转讬 诇住转讜专 讝讛 讛驻讬专讜砖 砖讛讘讗转讬 诪讛讛讬讗 讚转谞讬谞谉 讗注"驻 砖讬砖 住讬诪谞讬诐 讘讙讜驻讜 讜讘讻诇讬讜 讘讗专讬讻讜转 讙讚讜诇 讜讗讬谉 讻讗谉 诪拽讜诪讜 诇讛讗专讬讱 讜讘转砖讜讘转 砖讗诇讛 讻转讘转讬讜:


讙诪专讗 讗"诇 转专讜诪讛 讗讙讬讟讬谉 拽讗 专诪讬转 讜讛拽砖讜 讛转讜住驻讜转 转讬诪讗 讜讻讬 诇讗 讛讬讛 讬讜讚注 讚讗讬讻讗 诇讗拽砖讜讬讬 诪转专讜诪讛 讗转专讜诪讛 讻讚讘住诪讜讱 讜讬讬砖讘讜 讘讚讜讞拽. 讜诇讜诇讗 讚讘专讬讛诐 讛讬讛 谞诇注"讚 讚诇拽"诪 讚讘诇讗"讛 拽砖讬讗 诇讬 讗讚诪讛讚专 讛砖"住 诇讗拽砖讜讬讬 诪转谞讬' 讗讛讚讚讬 讜讗诪讗讬 诇讗 诪拽砖讛 讘驻砖讬讟讜转 讗讛讛讬讗 讚讛专讬 讝讛 讙讬讟讱 砖注讛 讗讞转 讗诪讗讬 讗住讜专讛 诇讗讻讜诇 讘转专讜诪讛 讜诇讗 诪讜拽诪讬谞谉 诇讘注诇讛 讘讞讝拽转 砖讛讜讗 拽讬讬诐 讚讛讗 拽讬"诇 讘讻诇 讛转讜专讛 讻讜诇讛 讚讗讝诇讬谞谉 讘转专 讞讝拽讛 讻讚讗讬转讗 讘讞讜诇讬谉 驻"拽 讜讛讘讬讗讜 专砖"讬 讝"诇 讘诪砖谞转讬谞讜 讗注"讻 诪砖讜诐 讚讗驻砖专 诇讜诪专 讚讛讛讬讗 讞讝拽讛 砖讛讜讗 拽讬讬诐 诇讗讜 讞讝拽讛 讙诪讜专讛 讛讬讗 诪砖讜诐 讚讘讜讚讗讬 注砖讜讬讛 讞讝拽讛 讝讜 诇讛砖转谞讜转 砖住讜祝 讻诇 讗讚诐 诇诪讜转 讜住讘专讗 讻讝讜 讛讜讘讗讛 讘讻诪讛 诪拽讜诪讜转 讘住驻专讬 驻讜住拽讬诐 讜注驻"讬 住讘专讗 讝讜 讛砖讘转讬 拽讜砖讬讬转 讛转讜住驻讜转 驻' 讗诇诪谞讛 诇讻"讙 讚祝 谞"讞 讘讚"讛 专讬砖讗 驻住讜诇讬 拽讛诇 砖讛拽砖讜 砖诐 住驻拽 讘谉 讟' 砖谞讬诐 讗诪讗讬 诇讗 诪讜拽诪讬谞谉 诇讬讛 讗讞讝拽讛 拽诪讬讬转讗 砖讛讬讛 拽讟谉 讜诇诪讗讬 讚驻专讬砖讬转 讻讗谉 讗"砖 讚讞讝拽讛 讛诪砖转谞讬转 讘讜讚讗讬 转讜 诇讗 诪讬拽专讬 讞讝拽讛 讜讗"讻 诪讛"讟 讙讜驻讗 诇讗 诪爪讬 诇讗拽砖讜讬讬 诪注讬拽专讗 转专讜诪讛 讗转专讜诪讛 讚诇注讜诇诐 讗讬诪讗 诇谉 讚讞讝拽转 讞讬讬诐 诇讗 诪拽专讬 讞讝拽讛 诪砖"讛 讘讗讜诪专 讛专讬 讝讛 讙讬讟讱 砖注讛 讗讞转 讗住讜专讛 诇讗讻讜诇 讘转专讜诪讛 诪讬讚 讜讛讛讬讗 讚讘转 讬砖专讗诇 讛谞砖讜讗讛 诇讻讛谉 讚讗讜讻诇转 讘转专讜诪讛 讛讬讬谞讜 诪砖讜诐 讚讗讬讻讗 讞讝拽讛 讗讞专讬转讬 砖讛讗砖讛 讝讜 讘讞讝拽转 讛讬转专 诇讗讻讬诇转 转专讜诪讛 注讜诪讚转 讜诪住驻拽 讗讬谉 讗谞讜 讬讻讜诇讬谉 诇讗讜住专讛 讻讬讜谉 讚诇讗 讗讬转专注 讛讗讬 讞讝拽讛 讻诇诇 讜讞讝拽转 讛讬转专 讻讬 讛讗讬 讜讚讗讬 讞讝拽讛 讗诇讬诪转讗 讛讬讗 讘讻"诪 讜诇讗 诪爪讬谞讜 砖讛讞诪讬专讜 讘讛 讞讻诪讬诐 讻讙讜谉 诪拽讜讛 砖谞诪讚讚 驻注诐 讗讞转 讛专讬 讛讬讗 讘讞讝拽转讛 讜诇讗 讞讬讬砖讬谞谉 讚讬诇诪讗 讞住专讛 诇讛 讜讻谉 住讻讬谉 砖谞讘讚拽 讜注讜诪讚转 讗驻讬诇讜 诇讙讘讬 讞讝拽转 讗讬住讜专 讜讞讝拽转 讟讜诪讗讛 讜讘讻诪讛 讚讜讻转讬 诪爪讬谞讜 讘讻诇 讛住驻讬拽讜转 讚讗讜拽诪讬谞谉 讗讞讝拽转 讛讬转专 诇讙诪专讬 讛讬讻讗 讚诇讗 讗讬转专注 诪砖讗"讻 讘讛讛讬讗 讚讛专讬 讝讛 讙讬讟讱 砖注讛 讗讞转 讻讜' 讛讻讗 诇讗 砖讬讬讻讬 讛讗讬 讞讝拽转 讛讬转专 砖诇 讛讗砖讛 砖讛专讬 讗讬转专注 讞讝拽转 讛讬转专 砖诇讛 注"讬 讛讙讟 砖诇驻谞讬谞讜 讛讗 诇诪讛 讝讛 讚讜诪讛 诇住驻拽 拽专讜讘 诇讜 住驻拽 拽专讜讘 诇讛 讘讬谉 讘讙讬讟讬谉 讜讘讬谉 讘拽讬讚讜砖讬谉 讚诇讗 讗诪专讬' 讗讜拽讬 讗讞讝拽讛 拽诪讬讬转讗 诪驻谞讬 砖讛住驻拽 讛讜讗 讘拽讬讚讜砖讬谉 讜讙讬专讜砖讬谉 注爪诪诐 讛诪讙专注讬谉 讗转 讛讞讝拽讛 讛专讗砖讜谞讛 讻诪"砖 转讜住驻讜转 诇讛讚讬讗 讘讻转讜讘讜转 讚祝 讻"讙 讘讚"讛 转专讜讬讬讛讜 讘驻谞讜讬讛 拽诪住讛讚讬 讜讻讘专 讛讗专讻转讬 讘讝讛 讛专讘讛 讜讚注转讬 诇讛讜住讬祝 讗讬"讛 讘拽讜谞讟专住 讛讻诇诇讬诐 砖诇讬 讜讻谉 诪讜讻讞 诇讛讚讬讗 诪讛讗 讚讗诪专讬谞谉 讘讬讘诪讜转 驻专拽 讞专砖 讚讗砖转 讞专砖 讞讬讬讘讬谉 注诇讬讛 讗砖诐 转诇讜讬 讜拽砖讬讗 诇谉 讗诪讗讬 诇讗 诪讜拽诪讬谞谉 诇讛 讘讞讝拽转 驻谞讜讬讛 讗注"讻 讻讬讜谉 砖讝讛 拽讬讚砖讛 讗讬转专注 诇讙诪专讬 讞讝拽转 驻谞讜讬讛 讜讚讜拽 砖谞诇注"讚 专讗讬讛 讘专讜专讛 讚讘讻讛"讙 诪讚讗讜专讬讬转讗 谞诪讬 讗讬转专注 讞讝拽讛 诪讚诪讞讬讬讘 讗砖诐 转诇讜讬 讜讗"讻 讻"砖 讛讻讗 砖讛讙讟 讛讜讗 讘讜讚讗讬 专拽 砖讛住驻拽 讛讜讗 讘讗讬讝讛 讝诪谉 讬讞讜诇 诪讬诇转讗 讚驻砖讬讟讗 讛讬讗 讚讗讬转专注 讞讝拽转 讛讬转专 讚讬讚讬讛 讜诪砖讜"讛 诇讗 砖讬讬讱 诇讗拽砖讜讬讬 讻诇诇 诪转专讜诪讛 讗转专讜诪讛 诪注讬拽专讗 讗讘诇 诪讙讬讟讬谉 讗转专讜诪讛 诪拽砖讛 砖驻讬专 讚讛讗 讘砖讜诇讞 讙讟 诪诪讚讬谞转 讛讬诐 诇讗 砖讬讬讱 讻诇诇 讞讝拽转 讛讬转专 讚讗讚专讘讗 讛讗砖讛 讛讝讗转 讘讞讝拽转 讗讬住讜专 诇砖讜拽 注讜诪讚转 讜诪讚拽转谞讬 谞讜转谞讬谉 诇讛 讛讙讟 讘讞讝拽转 砖讛讜讗 拽讬讬诐 讗诇诪讗 讚讛讬讬谞讜 诇讛转讬专讛 诇砖讜拽 讗祝 讘诪拽讜诐 讬讘诐 讜讗"讻 注"讻 注讬拽专 讛讟注诐 诪砖讜诐 讚诪讜拽诪讬谞谉 诇讘注诇讛 讘讞讝拽转 砖讛讜讗 拽讬讬诐 讜拽讬讬诪讗 讛讗讬 讞讝拽讛 讗驻讬诇讜 诇讙讘讬 讞讝拽转 讗讬住讜专 诇砖讜拽 讜讛讬讬谞讜 讙"讻 诪讛讟注诐 砖讻转讘转讬 讚讞讝拽转 讗讬住讜专 诇砖讜拽 讗讬转专注 注"讬 讛讙讟 讜讞讝拽转 砖讛讜讗 拽讬讬诐 诇讗 讗讬转专注 讻诇诇 讜注讜讚 讚讞讝拽转 砖讛讜讗 讞讬 讗转讬讗 诪讻讞 专讜讘 讚专讜讘讗 讚注诇诪讗 讘讞讝拽转 讘专讬讗讬诐 拽讬讬诪讬 讜拽讬"诇 专讜讘讗 讜讞讝拽讛 专讜讘讗 注讚讬祝 讗"讻 诪拽砖讛 砖驻讬专 诪讙讬专讜砖讬谉 讗转专讜诪讛 讗诪讗讬 讗住讜专讛 诇讗讻讜诇 讘转专讜诪讛 讘讛专讬 讝讛 讙讬讟讱 砖注讛 讗讞转 讚谞讛讬 讚讞讝拽转 讛讬转专 砖诇讛 讗讬转专注 诪"诪 讞讝拽转 讘注诇讛 砖讛讜讗 拽讬讬诐 诇讗 讗讬转专注 讜砖谞讬 专讘讛 砖讗谞讬 转专讜诪讛 讚讗驻砖专 驻讬' 讚诪注诇讛 讘注诇诪讗 注砖讜 诇注谞讬谉 转专讜诪讛 讻讬讜谉 讚讗驻砖专 讗注"讙 讚诪谉 讛讚讬谉 讛讬转专 讙诪讜专 讛讜讗 讜注"讝 讞讜讝专 讛砖"住 讜诪拽砖讛 讜专诪讬 转专讜诪讛 讗转专讜诪讛 驻讬' 讚讛转诐 讙讘讬 讘转 讬砖专讗诇 讛谞砖讜讗讛 诇讻讛谉 谞诪讬 讗诪讗讬 诇讗 注砖讜 诪注诇讛 讜诇"诇 讛讻讗 讞讚 讞讝拽讛 讜讛转诐 讘讘转 讬砖专讗诇 转专讬 讞讝拽讜转 讞讝拽转 讛讬转专 讜讞讝拽转 砖讛讜讗 拽讬讬诐 讛讗 诇讬转讗 讚讛讗 讚诪驻诇讙讬谞谉 驻' 讘讻诇 诪注专讘讬谉 讘讬谉 讞讚讗 讞讝拽讛 诇转专讬 讛讬讬谞讜 讚讜拽讗 讛讬讻讗 讚讗讬讻讗 讞讝拽讛 讗讞专转 讻谞讙讚讛 诪砖讗"讻 讘讚讘专 讛诪讜转专 诇讙诪专讬 诪讛 诇讬 讞讚讗 讞讝拽讛 讜诪讛 诇讬 转专讬 转专讜讬讬讛讜 讞讝拽讜转 讙诪讜专讜转 讛谉 讜讗讬 诪砖讜诐 诪注诇讛 讘转专讬 讞讝拽讛 谞诪讬 诇讬注讘讚讜 诪注诇讛 讜住讘专讗 讻讬讜爪讗 讘讝讜 谞讝讻专转 讘转讜住驻讜转 讘专讬砖 诪住讻转 讬讜诪讗 讙讘讬 讗讬谉 诇讚讘专 住讜祝 注"砖 讻谉 谞专讗讛 诇讬 谞讻讜谉 讜讘专讜专 讘注讝讛"讬 讜讚讜"拽:


转讜住驻讜转 讘讚"讛 讛讗 专"诪 讻讜' 诇讗 诇讙诪专讬 诪讚诪讛 讻讜' 讚讗诇"讻 讗砖转 讻讛谉 砖讬爪讗 讘注诇讛 讻讜' 讗诇讗 讜讚讗讬 诇讗 诪讚诪讛 讗诇讗 砖诪讗 诪转 诇讝诪谉 诪专讜讘讛 诇砖诪讗 讬诪讜转 诇讗诇转专 注讻"诇. 讜讗祝 砖讗讬谞讬 讻讚讗讬 诇讛砖讬讙 注诇 讚讘专讬讛诐 讘诪讬诇讬 讚住讘专讗 讗诪谞诐 讻诪讜 讝专 谞讞砖讘 讚讗"讻 谞转转 讚讘专讬 讞讻诪讬诐 诇砖注讜专讬谉 讗讬讝讛 诇讗诇转专 讜讗讬讝讛 诇讝诪谉 诪专讜讘讛 讜诇注谞"讚 诇讗 讗讜讻诇 诇注诪讜讚 注诇 住讜祝 讚注转诐 讗讬讝讛 砖讬注讜专 砖讬讬讱 讘讝讛 诇注谞讬谉 讞砖砖 诪讬转讛 砖讛讜讗 讗讞讚 诪讛讚讘专讬诐 讛诪讻讜住讬诐 诪讘谞讬 讗讚诐 讜注讜讚 讚讗"讻 转拽砖讬 诪诪"谞 讗讬 诪讚诪讬谞谉 砖诪讗 诪转 诇砖诪讗 讬诪讜转 讗"讻 诇讗诇转专 谞诪讬 讜讗讬 诇讗 讚诪讜 诇讛讚讚讬 讗讻转讬 讗诪讗讬 诪讚诪讛 诇讛讜 讛砖"住 诇讚诪讜转 砖诪讗 诪转 诇讝诪谉 诪专讜讘讛 诇砖诪讗 讬诪讜转 诇讗诇转专 讜讘讗诪转 拽爪专讛 讚注转讬 诇讛砖讬讙 讚讘专讬讛诐 讘讝讛. 讗诪谞诐 讻谉 诇诪讗讬 讚驻专讬砖讬转 诇注讬诇 讘住诪讜讱 讘诇讗"讛 讗讬谉 讛讻专讞 诇讚讘专讬讛诐 讘讝讛 讚诪讗讬 讚拽砖讬讗 诇讛讜 讗"讻 诇专讘讬 讬讛讜讚讛 讚讞讬讬砖 诇诪讬转讛 讛讬讗讱 讗讜讻诇转 讗砖转 讻讛谉 讘转专讜诪讛 砖诇讗 讘驻谞讬 讘注诇讛 讜诇讚讬讚讬 诇拽"诪 讚讗祝 诇诪讗讬 讚诪讜拽讬 讻转谞讗讬 讛讬讬谞讜 讚讜拽讗 诇注谞讬谉 专讜诪讬讗 讚讙讬讟讬谉 讗转专讜诪讛 讚专讬砖讗 讚诪转谞讬' 讘讛诪讘讬讗 讙讟 谞讜转谞讬谉 诇讛 讘讞讝拽转 砖讛讜讗 拽讬讬诐 诇讗 诪转讜拽诪讗 讻专"讬 讻讬讜谉 讚讗讬讛讜 讞讬讬砖 诇砖诪讗 讬诪讜转 讜讛"讛 诇砖诪讗 诪转 诇诪讗讬 讚诪讚诪讛 诇讛讜 注讻砖讬讜 讜讗"讻 诇专"讬 讜讚讗讬 讗讬谉 谞讜转谞讬谉 诇讛 讘讞讝拽转 砖讛讜讗 拽讬讬诐 讻讬讜谉 讚诇讚讬讚讬讛 诇讗 讞砖讬讘讗 讞讝拽转 拽讬讬诐 讚诪讬转讛 砖讻讬讞讗 讜讞讝拽转 讛讬转专 谞诪讬 诇讬讻讗 讚讗讚专讘讗 讛讗砖讛 讘讞讝拽转 讗讬住讜专 诇砖讜拽 注讜诪讚转 讚诇注谞讬谉 讝讛 讗讬讬专讬 诪转谞讬' 讻讚驻专讬砖讬转 讜讗诐 讻谉 诪讜拽诪讬谞谉 诇讛 讘讞讝拽转 讗讬住讜专 讻讚诪注讬拽专讗 诪砖讗"讻 住讬驻讗 讚诪转谞讬' 讘转 讬砖专讗诇 讛谞砖讜讗讛 诇讻讛谉 专"讬 谞诪讬 诪讜讚讛 讚讗讜讻诇转 讘转专讜诪讛 讚谞讛讬 讚讞讝拽转 讞讬讬诐 诇讗 讞砖讬讘讗 诇讬讛 讚讞讬讬砖 诇诪讬转讛 诪"诪 讛讗砖讛 讛讝讗转 讬砖 诇讛 讞讝拽转 讛讬转专 讚诪砖注讛 砖谞讬住转 讘驻谞讬 讘注诇讛 讛讬讛 诇讛 讞讝拽转 讛讬转专 诇讗讻讬诇转 转专讜诪讛 讜诪住驻拽 讗讬谉 讗谞讜 讬讻讜诇讬谉 诇讗讜住专讛 讜讻讜诇讛 讻讚驻专讬砖讬转 讜讚讜拽讗 讘讛专讬 讝讛 讙讬讟讱 砖注讛 讗讞转 诪讜拽诪讬谞谉 讚讗住讜专讛 诇讗讻讜诇 讘转专讜诪讛 讻专"讬 讻讬讜谉 讚讞讬讬砖 诇诪讬转讛 诇讬讻讗 讞讝拽转 拽讬讬诐 讜讞讝拽转 讛讬转专 谞诪讬 诇讬讻讗 讚讗讬转专注 讞讝拽转 讛讬转专 注"讬 讛讙讟 讻诪讜 砖讛讘讗转讬 专讗讬讬讛 讘专讜专讛 讘注讝讛"讬 讜讻讬讜谉 讚讗诇讬讘讗 讚专"讬 讗讬谉 讛讻专讞 诇讚讘专讬讛诐 讗"讻 讗诇讬讘讗 讚专"诪 谞诪讬 诇讗 拽砖讬讗 诪讛住讜讙讬讗 讚讬讘诪讜转 讚讗讚专讘讗 讘专"驻 砖谞讬 讚讬讘诪讜转 诪砖诪注 讚讗讘讬讬 诇讗 诪讜拽讬 讟注诪讗 讚专"诪 诪砖讜诐 讘讬讟讜诇 诪爪讜转 讬讘诪讬谉 讗诇讗 诪砖讜诐 讚讬砖 讝讬拽讛 讗讞"讝 专讗讬转讬 砖转讜住驻讜转 砖诐 讛专讙讬砖讜 讘讝讛 讜讻转讘讜 诪讚砖转讬拽 讗讘讬讬 诇专讘讛 讜讘讗诪转 讗讬谉 讝讛 专讗讬讛 讚诇专讘讛 讜讚讗讬 讗"砖 讚讛讗 讗讬讛讜 诇讗 诪讜拽讬 讛讻讗 讻转谞讗讬 讜谞专讗讛 砖住诪讻讜 注讬拽专 讚讘专讬讛诐 诇讛讜讻讬讞 住讘专转诐 诇讞诇拽 讘讬谉 诇讗诇转专 诇讝诪谉 诪专讜讘讛 诪讚专"讬 讚讗诇"讻 讗砖转 讻讛谉 转讛讗 讗住讜专讛 诇讗讻讜诇 砖诇讗 讘驻谞讬 讘注诇讛 讜诇诪讗讬 讚驻专讬砖讬转 讗"砖 讜讚讜"拽 讛讬讟讘 砖诇讚注转讬 讻"讝 讗诪转 讜讬爪讬讘 讘注讝讛"讬:





讬诐 砖诇 砖诇诪讛

讚讬谉 讚讗诐 诪爪讗 讛讜讗 注爪诪讜 讛讙讟 讘讞驻讬住讛 讜讘讻讬讜爪讗 讘讜 讗诐 诪讻讬专 讛讙讟 讘讟"注 讗驻讬诇讜 讛讜讗 注诐 讛讗专抓 讜讙诐 讗讬谞讜 诪讻讬专 讛讻诇讬. 讗讜 诪讻讬专 讛讻诇讬 讗讘诇 讗讬谞讜 诪讻讬专 讛讙讟 讻砖专 讜讘诇讘讚 砖讬讛讗 讘专讜专 诇讜 砖诇讗 讛砖讗讬诇 讗转 讛讻诇讬 诇讗讞专. 讗讜 砖讬讜讚注 砖讘讞驻讬住讛 讗讘讚讜 讜讙诐 诪讻讬专 讛讻诇讬 讘讟"注. 讗讘诇 讘住讬诪谉 砖讗讬谞讜 诪讜讘讛拽 讗讬谞讜 谞讗诪谉:


诪转谞讬' 诪爪讗讜 讘讞驻讬住讛 砖讛讜' 讞诪转 拽讟谞讛 砖诇 注讜专 讗讜 讘讚诇讜住拽诪讗 砖讛讜' 讟讬诇拽讗 讚住讘讬 讟砖拽"讗 讘诇注"讝 讜讻诇 讻讛"讙 讗诐 诪讻讬专讜 讻砖专. 讜驻讬' 专砖"讬 诪讬诇转讗 讘讗驻讬' 谞驻砖讬' 讛讜讗 讜讗讜 讗讜 拽转谞讬. 讗讜 砖诪讻讬专讜 讜讗驻讬诇讜 诪爪讗讜 讘讻"诪 讻砖专. 讜讙讬专住讗 讛谞讻讜谞讛 讜诪讻讬专讜 讻砖专. 讜驻讬' 讛谞讻讜谉 砖诪讻讬专讜 拽讗讬 注诇 讛讻诇讬 讗祝 砖讗讬谉 诪讻讬专 讛讙讟. 讜讗祝 砖讗讬谉 诪讻讬专讜 讗诇讗 讘讟"注 讜讗诐 诪讻讬专 讛讙讟 讘讟讘讬注转 注讬谉 讗驻讬诇讜 诇讗 讬讻讬专 讛讻诇讬 讻砖专 讜讗讬讬专讬 讘砖诪爪讗 讛讜讗 讘注爪诪讜 讜住诪讻讬谞谉 讗讛讻专转讜 讜讗注"驻 讚诇讗讜 爪讜专讘讗 诪专讘谞谉 讛讜讗 诪讛讬诪谞讗 诇讬讛 讘诪讬讙讜 讚讗讬 讘注讬 讗诪专 诇讗 讗讘讚转讬 讚注诐 讛讗专抓 谞诪讬 讗讬转 诇讬讛 讟"注 讻讚讗诪专讬谞谉 讘驻' 讙讟 驻砖讜讟 讛讗讬 爪讜专讘讗 诪专讘谞谉 讚讗讝讬诇 诇拽讚讜砖讬 讗转转讗 诇讬讚讘专 注诐 讛讗专抓 讘讛讚讬' 讜讘驻' 讻诇 讛讘砖专 谞诪讬 诪讜讻讞 讚讻"注 讗讬转 诇讬讛 讟"注 讜讛讗 讚诇讗 诪讛讚专讬谞谉 诇讬讛 讘讟"注 讗注"讙 讚注讚讬祝 诪住讬诪谞讬诐. 讛讬讬谞讜 诪砖讜诐 讚诇讗 诪讛诪谞讬谞讬谉 诇讬讛. 讜讛讻讗 讚诪爪讗 讛讜讗 注爪诪讜 谞讗诪谉 讘诪讬讙讜 讻谉 讻转讘讜 讛转讜住' 讜讛专讗"砖 讜诪"诪 爪专讬讱 诇讜诪专 讚讘专讜专 诇讜 砖诇讗 讛砖讗讬诇讜诐 诇讗讞专 讚讗诇"讻 讗讬讻讗 诇诪讬讞砖 诇砖讗诇讛 讗讜 讘讬讜讚注 砖讘讞驻讬住讛 讗讜 讘讚诇讜住拽诪讗 讗讬讘讚讜. 诪"诪 讗讬谉 讝讛 住讬诪谉 讻诇诇 砖讬住驻讬' 诇讛讻砖讬专 讜诪"讛 谞专讗讛 讗祝 诇讗讜转谉 讚讙专住讜 讘诪转谞讬转讬谉 讗诐 诪讻讬专讜 诪转讬讬砖讘 砖驻讬专. 讜讛"拽 讗注"驻 砖诪爪讗讜 讘讞驻讬住讛 讗讜 讘讚诇讜住拽诪讗 砖讬讚注 砖讗讘讚讜 讘转讜讻谉 讗驻"讛 讗讬谞讜 讻砖专 讗诇讗 讗"讻 诪讻讬' 讛讙讟 讗讜 讛讻诇讬 讜诇讗 讘注谞讬谉 讗讞专. 讜讛讗 讚诪讛诪谞讬谞谉 诇讬讛 讗驻讬诇讜 诇注诐 讛讗专抓 讛讬讻讗 砖诪爪讗讜 讘注爪诪讜 讛讬讬谞讜 讘讟讘讬注转 注讬谞讜. 讗讘诇 讘住讬诪谉 砖讗讬谞讜 诪讜讘讛拽 驻住讜诇 讜诇讗 诪砖讜诐 讛讬诪谞讜转讗 讛讜讗 讚讗驻讬' 爪讜专讘讗 诪专讘谞谉 讙讘讬 讙讬讟讗 诇讗 诪讻砖专讬谞谉 讘住讬诪谉 砖讗讬谞讜 诪讜讘讛拽 诪讗讞专 讚住讬诪谞讗 诇讗讜 讚讗讜专讬讬转讗:

